cyanic-selkie/wikianc huggingface dataset:
സനൂസി
സനൂസി (Senussi السنوسي) എന്നത് അൾജീരിയ ,ലിബിയ, ഈജിപ്ത് എന്നിവിടങ്ങളിൽ വേരുകളുള്ള ഒരു സൂഫി ധാരയുടെ (താരീഖ ) പേരാണ്. മുഹമ്മദ് ഇബ്നു അലി അസ്സനൂസി (1787–1859) എന്ന സൂഫി യോഗിയാണ് ഈ താരീഖ സ്ഥാപിച്ചത്. ഖാദിരിയ്യ സൂഫി ധാരയുടെ ഉപ വിഭാഗമാണിത്. അൾജീരിയൻ വംശജനായിരുന്ന അലി അസ്സനൂസി ഹിജാസ്   (ഇന്നത്തെ സൗദിയിൽ പെട്ട പ്രദേശം ) കേന്ദ്രീകരിച്ചായിരുന്നു  പ്രവർത്തിച്ചിരുന്നത്. ഹിജാസിൽ മൗലിക വാദികൾ പിടി മുറുക്കിയ സമയത്തു് മത ഭ്രംശം ആരോപിച്ചു , ആശ്രമങ്ങളും ശവ കുടീരങ്ങളും ആക്രമിക്കുകയും, സൂഫികളെ വധിക്കുകയോ നാട് കടത്തുകയോ ചെയ്തിരുന്നു. സമ്മർദ്ദത്തെ തുടർന്ന് മുഹമ്മദ് അലി അസനൂസിയും ലിബിയയിലേക്ക് പാലായനം ചെയ്തു.
പിന്നീട് ലിബിയ കേന്ദ്രീകരിച്ചായിരുന്നു ഈ സൂഫി ധാര വളർന്നു വന്നത്, അൾജീരിയ ഈജിപ്ത് എന്നിവിടങ്ങളിലും ഈ സൂഫി താരീഖയ്‌ക്ക്‌ ശക്തമായ സ്വാധീനമുണ്ട്. പല ലിബിയൻ രാജാക്കന്മാരും സനൂസി സൂഫികളാണ്. സനൂസി സൂഫികൾ പോരാളി സൂഫികൾ  എന്ന നിലയിൽ കൂടി അറിയപ്പെടുന്നു. ഒന്നാം ലോക മഹായുദ്ധത്തിൽ ഓട്ടോമൻ പക്ഷം ചേർന്ന് യുദ്ധത്തിൽ പങ്കെടുത്തു. ഈജിപ്തിൽ ബ്രിട്ടീഷ് രാജിനെതിരെയും, അൾജീരിയയിൽ ഫ്രഞ്ച് പട്ടാളത്തിനെതിരായും , ലിബിയയിൽ ഇറ്റാലിയൻ അധിനിവേശത്തിനെതിരെയുള്ള പോരാട്ടത്തിനും നേതൃത്വം കൊടുത്തതും ഇവരായിരുന്നു. ഉമർ മുഖ്താർ ലിബിയൻ സനൂസി സൂഫികളിലെ പ്രസിദ്ധനായ പോരാളിയാണ്.
വർഗ്ഗം:സൂഫിമാർഗ്ഗം
ആരമ്പുവള്ളി
ഇന്ത്യയിലെ ഏറ്റവും വലിയ വള്ളിച്ചെടിയായ ആരമ്പുവള്ളി മരങ്ങളുടെ ഏറ്റവും വലിയ ശത്രുവാണ്. . തണ്ട് രോമാവൃതമാണ്. ഏറ്റവും വലിയ മരങ്ങളിൽ പോലും ചുറ്റിക്കയറി അവയെ ഞെരിച്ചുകൊല്ലുകയും അവയ്ക്കു മുകളിലെത്തി നിഴൽപരത്തുകയും ചെയ്യുന്ന ആരമ്പുവള്ളിയെ കാട്ടിലെ കുറ്റവാളികളിലൊന്നായി കണക്കാക്കുന്നു. ഇവയ്ക്ക് ഒന്നരമീറ്ററിലധികം ചുറ്റളവ് ഉണ്ടാവാറുണ്ട്. ഒട്ടകത്തിന്റെ കുളമ്പിന്റെ ആകൃതിയാണ് ഇലകൾക്ക്. വേനലിനവസാനം ഈ ചെടി പൂക്കുന്നു. പൂക്കൾക്ക് വെഌഅ നിറമാണ്. മഴക്കാലത്ത് വിളയും. കായ പൊട്ടുമ്പോൾ വലിയ ശബ്ദമുണ്ടാകും. തൊലിയിൽ 7ശതമാനവും തണ്ടിൽ 8 ശതമാനവും ടാനിൻ ഉണ്ട്. തോൽ ഊറയ്ക്കിടാൻ ഇത് ഉപയോഗിക്കുന്നു. ഇളംകായും വിത്തും കറിവയ്ക്കാൻ കൊള്ളാം. വിളഞ്ഞ വിത്തിന് കശുവണ്ടിയുടെ സ്വാദാണ്.
മറ്റു ഭാഷകളിലെ പേരുകൾ
Maloo Creeper • Assamese: Nak kati lewa • Bengali: Chehur lata, Shimool • Hindi: मालू Malu, Jallaur, Jallur, Mahul • Kannada: Chambolli • Malayalam: Mottanvalli • Marathi: चम्बुली Chambuli • Nepali: भोर्ला Bhorla • Oriya: Siyali • Sanskrit: Asmantaka, Malanjhana • Tamil: Mandarai, Adda, Kattumandarai • Telugu: Madapu, Adattige (ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)
മേജർ ഫ്യൂജിവാറ ഇവൈച്ചി
രണ്ടാം ലോകമഹായുദ്ധത്തിലെ ഇംപീരിയൽ ജാപ്പനീസ് ആർമിയിലെ ഒരു ഉദ്യോഗസ്ഥനും പിന്നീട് യുദ്ധാനന്തര ജപ്പാനീസ് ഗ്രൗണ്ട് സെൽഫ് ഡിഫൻസ് ഫോഴ്സിൽ ജനറൽ ലഫ്റ്റനന്റ് ആയിരുന്നു ഇവാചി ഫ്യുജിവാറ ( 藤原 市 ഫ്യൂജിവാറ ഇവാച്ചി, മാർച്ച് 1, 1908 - ഫെബ്രുവരി 24, 1986)
ജീവചരിത്രം.
Hyōgo Prefecture- ജന്മദേശമായ ഫ്യൂജിവാറ 1931- ലെ ഇംപീരിയൽ ജാപ്പനീസ് ആർമി അക്കാദമിയിൽ 43-ാം ക്ലാസ്സിൽ നിന്ന് ബിരുദവും നേടിയശേഷം ഐജോ 37-ാമത്തെ ഇൻഫൻട്രി റെജിമെന്റിൽ നിയമിതനായി. ചൈനയിലെ ടിയാൻജിനിൽ ഡ്യൂട്ടി ടൂർ കഴിഞ്ഞ് അദ്ദേഹം ആർമി സ്റ്റാഫ് കോളേജിൽ തിരിച്ചെത്തി. 1938 -ൽ 50-ാം ക്ളാസ് ബിരുദാനന്തര ബിരുദം നേടിയ ശേഷം ഇദ്ദേഹം IJA 21-ആം ആർമിയിൽ നിയമിക്കപ്പെട്ടു.
1939-ൽ ഇംപീരിയൽ ജാപ്പനീസ് ആർമി ജനറൽ സ്റ്റാഫിനുള്ളിലെ സൈനിക ഇന്റലിജൻസ് യൂണിറ്റിലേക്ക് ഫ്യുജിവാറയെ സ്ഥലം മാറ്റി. 1941- ൽ അദ്ദേഹം ബാങ്കോക്കിലേക്കു പോയി ജപ്പാനിലെ തെക്കൻ വിദേശ പര്യവേഷണസേനയിൽ ചേർന്നു. 1941- ൽ എഫ് കികാൻ എന്ന ജപ്പാനീസ് സ്പെഷ്യൽ ഓപ്പറേഷൻസ് യൂണിറ്റ് സ്ഥാപിച്ചു. ബ്രിട്ടീഷ് ഇൻഡ്യ, മലായ് , നെതർലാൻഡ്സ് ഈസ്റ്റ് ഇൻഡീസ് എന്നീ രാജ്യങ്ങളിൽ സ്വാതന്ത്ര്യപ്രസ്ഥാനത്തിന്റെ വളർച്ചയ്ക്കും സഹായത്തിനും ഇത് സഹായകമായി. 1943 -ൽ ഫ്യുജിവാറയും അദ്ദേഹത്തിന്റെ യൂണിറ്റിയും IJA 15 ആർമിയിൽ കൈമാറി. ഇന്ത്യൻ നാഷണൽ ആർമി രൂപീകരിക്കുന്നതിൽ എഫ്-കികാൻ വലിയ തോതിൽ സഹായിച്ചു.
വടക്കൻ സുമാത്രയിലെ ആച്ചെ പ്രവിശ്യയെ കീഴടക്കാൻ ഡച്ചുകാരുടെ ദീർഘകാല പോരാട്ടവും ഡച്ച് ഭരണത്തിനെതിരായ ആച്ചിയീസ് കാലഘട്ടത്തിലെ പ്രതിരോധവും ഫ്യൂജിവാറ നെതർലൻഡ്സ് ഇന്ഡീസ് ജാപ്പനീസ് അധിനിവേശത്തിന് തയ്യാറെടുക്കുന്ന ആച്ചെ സ്വാതന്ത്ര്യപ്രസ്ഥാനവുമായി ബന്ധിപ്പിക്കാൻ ഉത്തരവിട്ടു. തന്റെ ആദ്യ സമ്പർക്കങ്ങളിൽ ഒരാളായിരുന്നു കേദയിൽ താമസിച്ചിരുന്ന ഒരു മത അദ്ധ്യാപകനായ സഹീദ് അബൂബക്കർ. സൈനിക ഇന്റലിജൻസ്, സുരക്ഷിതമായ വിതരണങ്ങൾ, ജപ്പാനീസ് അനുകൂല പ്രചാരണം പ്രചരിപ്പിക്കുക, പ്രാദേശിക അടിസ്ഥാന സൌകര്യങ്ങൾ അട്ടിമറിക്കാൻ ഡച്ച് ശ്രമങ്ങളെ തടയുക എന്നിവയെയാണ് അദ്ദേഹം സഹായിച്ചത്. സായുധ വിപ്ലവം ആരംഭിക്കുന്നതിന് അദ്ദേഹം ആച്ചിലെ ഇസ്ലാമിക ദേശീയ സംഘടനയായ പുസയുമായി (PUSA) ബന്ധം സ്ഥാപിച്ചു. 1942 മാർച്ച് 11 രാത്രിയിൽ, F-Kikan കൂട്ടാളികളും PUSA യും കൂടി ബാൻഡ ആച്ചെയുടെ ആച്ചെ ക്യാപിറ്റൽ പിടിച്ചെടുത്തു. അങ്ങനെ, ജാപ്പനീസ് ഇംപീരിയൽ ഗാർഡ് ഡിവിഷൻ അടുത്ത പ്രഭാതത്തിൽ എത്തിച്ചേർന്നപ്പോൾ നഗരം ഇതിനകം ജപ്പാന്റെ കൈകളിലായിരുന്നു.
ബർമയിൽ പതിനഞ്ചാം ആർമി സ്റ്റാഫിന്റെ ഇന്റലിജൻസ് ഓഫീസറായിരുന്നു  ഫ്യുജിവാറ ഓപ്പറേഷൻ യു-ഗോ, ബ്രിട്ടിഷ് ഇന്ത്യക്കെതിരായ ആക്രമണത്തിന് തയ്യാറെടുക്കുന്ന രാജ്യത്തിന്റെ വടക്കേഭാഗങ്ങളിൽ ഭൂരിഭാഗവും അദ്ദേഹം രോഷം കൊള്ളിച്ചു. ഈ ആക്രമണത്തിന്റെ പരാജയത്തെ തുടർന്ന്, പതിനഞ്ചാം സൈന്യത്തിലെ എല്ലാ ഉദ്യോഗസ്ഥരും കൈമാറ്റം ചെയ്യപ്പെട്ടു. എന്നാൽ 1944 ഡിസംബറിൽ ഫ്യുജിവാറയെ അവസാനമായി നിയമിച്ചു.
ജപ്പാനിൽ തിരിച്ചെത്തിയതിന് ശേഷം രണ്ടാം ലോകമഹായുദ്ധ കാലത്ത് ദക്ഷിണ പൂർവേഷ്യയിലെ ജാപ്പനീസ് ആർമി ഇന്റലിജൻസ് ഓപ്പറേഷൻസ് എന്ന പുസ്തകത്തിൽ Fujikara എഴുതി : "തെക്ക് കിഴക്ക് ഏഷ്യയുടെ അറേബ്യൻ ലോറൻസ്" എന്ന് അദ്ദേഹം വിവരിക്കുന്നു. ഫ്യുജിവാറ ആർമി സ്റ്റാഫ് കോളേജിൽ ഒരു വർഷത്തേക്കാണ് പഠിപ്പിച്ചത്. പിന്നീട് അദ്ദേഹം 1945 ഏപ്രിലിൽ IJA രണ്ടാം സേനയിലെ ചീഫ് സ്റ്റാഫ് പദവിയിലും 1945 ജൂണിൽ IJA 57th ആർമിയിലും ആയിരുന്ന അദ്ദേഹം യുദ്ധത്തിന്റെ അവസാനത്തിൽ സിങ്കപ്പൂരിലുമായിരുന്നു.
യുദ്ധാനന്തര ജപ്പാനീസ് ഗ്രൗണ്ട് സെൽഫ് ഡിഫൻസ് ഫോഴ്സിലേക്ക് 1955- ൽ ഹോം ഡിഫൻസ് ഫോഴ്സും 1956 -ൽ ഒന്നാം ഡിവിഷനും (ടോക്കിയോ) ചുമതലയേറ്റു. 1964-ൽ ഇദ്ദേഹം ലഫ്റ്റനന്റ് ജനറൽ ആയിരുന്നു.
രണ്ടാം ലോകമഹായുദ്ധ കാലത്ത് ദക്ഷിണ പൂർവേഷ്യയിലെ ജാപ്പനീസ് ആർമി ഇന്റലിജൻസ് ഓപ്പറേഷൻസ് എന്ന പുസ്തകത്തിൽ F. Kikan നെക്കുറിച്ച് ഫ്യുജിവാറ എഴുതി : "തെക്ക് കിഴക്ക് ഏഷ്യയുടെ അറേബ്യൻ ലോറൻസ്" എന്ന് അദ്ദേഹം സ്വയം വിശേഷിപ്പിക്കുന്നു.
ചുലാ വിസ്റ്റ
ചുലാ വിസ്റ്റ (beautiful view ) സാൻഡിയാഗോ മെട്രോപ്പോളിറ്റൻ പ്രദേശത്ത് സ്ഥിതി ചെയ്യുന്ന രണ്ടാമത്തെ വലിയ നഗരമാണ്. അതുപോലതന്നെ, തെക്കൻ കാലിഫോർണിയയിലെ ഏഴാമത്തെ ഏറ്റവും വലിയ നഗരവും, കാലിഫോർണിയ സംസ്ഥാനത്തിലെ പതിനാലാമത്തെ വലിയ നഗരവും, അമേരിക്കൻ ഐക്യനാടുകളിലെ 76 ആമത്തെ വലിയ നഗരവുമാണിത്. ഈ നഗരത്തിലെ ജനസംഖ്യ 2010 ലെ ഐക്യനാടുകളിലെ സെൻസസ് പ്രകാരം 243,916 ആയിരുന്നു.
സാൻറിയാഗോ നഗരമദ്ധ്യത്തിൽനിന്ന് 7.5 മൈൽ (12.1 കിലോമീറ്റർ) മാത്രം ദൂരമുള്ള ഈ നഗരം, മെട്രോപോളിറ്റൻ മേഖലയുടെ തെക്കൻ ഉൾക്കടൽ പ്രദേശത്തെ മെക്സിക്കൻ അതിർത്തിയിൽനിന്ന് 7.5 മൈൽ (12.1 കിലോമീറ്റർ) ദൂരമാണുള്ളത്. ഇത് അമേരിക്കൻ ഐക്യനാടുകളിലെ സമ്പന്നമായ സാമ്പത്തികമേഖലകളിലൊന്നും വിഭിന്നമായ സാംസ്കാരിക മേഖലകളും ഉൾക്കൊള്ളുന്നതാണ്. സാൻ ഡീഗോ ബേയും തീരദേശ മലനിരകളും കൂടിച്ചേർന്നുള്ള പ്രകൃതി സൗന്ദര്യമുള്ള പ്രദേശത്തു സ്ഥിതചെയ്യുന്നതിനാലാണ് ചുലാ വിസ്റ്റയ്ക്ക് ഈ പേരു നൽകിയിരിക്കുന്നത്.
പത്തൊൻപതാം നൂറ്റാണ്ടിന്റെ തുടക്കത്തിൽ സ്ഥാപിക്കപ്പെട്ട ഈ നഗരത്തലെ സമീപകാലത്തെ ജനസംഖ്യാ വർദ്ധനവ് ദ്രുതഗതിയിലായിരുന്നു. അമേരിക്കൻ ഐക്യനാടുകളിലെ വർഷം മുഴുവനും പ്രവർത്തിക്കുന്ന ഒളിമ്പിക് ട്രെയ്നിങ് സെന്ററുകളിൽ ഒന്നും നഗരത്തിലെ പ്രധാന വിനോദ സഞ്ചാര കേന്ദ്രങ്ങളിലുൾപ്പെട്ട മാട്രസ് ആംഫിതീയേറ്റർ, ചുല വിസ്റ്റ മരിന, ലിവിംഗ് കോസ്റ്റ് ഡിസ്ക്കവറി സെന്റർ എന്നിവയും ഈ നഗരത്തിൽ സ്ഥിതിചെയ്യുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
തെസോറസ്
ഒരു പദത്തിന്റെ സമാനപദങ്ങളും ആശയസാദൃശ്യമുള്ള ഇതര പദങ്ങളും പ്രയോഗവിശേഷങ്ങളും അർത്ഥചായ്‌വുള്ള ശൈലികളും ക്രമീകരിച്ചവതരിപ്പിക്കുന്ന ഗ്രന്ഥമാണ് തെസോറസ്. ഭണ്ഡാരം എന്ന അർത്ഥമുള്ള ഒരു ലത്തീൻ പദമാണ് തെസോറസ്. അവിടെനിന്ന് ആ പദം ഒരുതരം നിഘണ്ടുവിനെ കുറിക്കാൻ ഇംഗ്ലീഷിലേക്കും മറ്റു ഭാഷകളിലേക്കും സ്വീകരിക്കപ്പെട്ടു. ഇംഗ്ലീഷ് പദങ്ങളുടെയും പദസംഹിതകളുടെയും അർത്ഥം രേഖപ്പെടുത്തിയിട്ടുള്ള ഗ്രന്ഥമായ റോജെറ്റ്സ് തെസോറസ് ആണ് ഇതിന്റെ ആദ്യത്തെ മാതൃക.
ശീർഷകപദങ്ങൾക്കും പദസംഹിതകൾക്കും പുറമേ പര്യായങ്ങളും മറ്റു സമാനാർത്ഥപദങ്ങളും കൂടി തെസോറസിൽ സാധാരണയായി രേഖപ്പെടുത്തിയിരിക്കും. ചില തെസോറസുകളിൽ ഇവയ്ക്കെല്ലാം പുറമേ ശീർഷകപദത്തിൽനിന്ന് നിഷ്പാദിപ്പിക്കാവുന്ന പദങ്ങളും അതിനോടു ബന്ധപ്പെട്ട പദങ്ങളും കൂടി ഉൾപ്പെടുത്താറുണ്ട്. മേല്പറഞ്ഞതിനു പുറമേ തെസോറസിന് സാധാരണ നിഘണ്ടുക്കളിൽ നിന്ന് മറ്റൊരു വ്യത്യാസം കൂടി ഉണ്ട്. സാധാരണ നിഘണ്ടുക്കളിൽ ശീർഷകപദങ്ങൾ അക്ഷരമാലാക്രമത്തിൽ രേഖപ്പെടുത്തിയിട്ട് അവയിലോരോന്നിന്റെയും നേർക്ക് ആ പദത്തിന്റെ അർത്ഥം അഥവാ അർത്ഥങ്ങൾ ആയിരിക്കും രേഖപ്പെടുത്തുക. അർത്ഥത്തിന്റെ സാംഗത്യം വ്യക്തമാക്കാൻ ഏതെങ്കിലും ഒരു സന്ദർഭത്തിലുള്ള പ്രയോഗം കൂടി നല്കാറുണ്ട്. അത്തരം നിഘണ്ടുക്കളിൽ അക്ഷരമാലാക്രമമനുസരിച്ച് മറ്റൊരിടത്ത് ശീർഷകപദമായാണ് പര്യായം രേഖപ്പെടുത്തി നിർവചിക്കുന്നത്. തെസോറസിലാകട്ടെ പര്യായങ്ങൾ അഥവാ സമാനാർത്ഥ പദങ്ങൾ ശീർഷകപദത്തെത്തുടർന്നു മാത്രമേ രേഖപ്പെടുത്താറുള്ളു.
ചില തെസോറസുകൾ ശീർഷകപദത്തിന്റെ അർത്ഥം ഹ്രസ്വമായ ഒരു ലേഖനത്തിന്റെ രൂപത്തിൽ രേഖപ്പെടുത്താറുണ്ട്. സ്വാഭാവികമായിത്തന്നെ ഇത്തരം തെസോറസുകൾക്ക് ഒരു വിജ്ഞാനകോശത്തിന്റെ സ്വഭാവം കൂടി സിദ്ധിക്കുന്നു. വിവിധ വിഷയങ്ങളുടെ പ്രതിപാദനത്തിൽ പ്രയോഗിക്കപ്പെട്ടുവരുന്ന സാങ്കേതികാർത്ഥമുള്ള പദങ്ങൾ വിഷയങ്ങളെ ആസ്പദമാക്കി വെവ്വേറെ ക്രമീകരിച്ചതിനുശേഷം ഓരോ വിഷയത്തെ സംബന്ധിച്ച പദങ്ങളും മറ്റു തെസോറസുകളിലെന്നപോലെ നിർവചിക്കുകയും അതിനെത്തുടർന്ന് സമാനാർത്ഥ പദങ്ങളും മറ്റും രേഖപ്പെടുത്തുകയും ചെയ്തുകൊണ്ട് റീഡേഴ്സ് ഡൈജസ്റ്റ് എന്ന ആനുകാലികത്തിന്റെ പ്രസാധകർ തയ്യാറാക്കിയിട്ടുള്ള നിഘണ്ടു മേല്പറഞ്ഞതുപോലെ വിജ്ഞാനകോശത്തിന്റെ സ്വഭാവമുള്ളതാണ്.
പ്രാചീനകാലത്ത് സംസ്കൃതത്തിൽ ഉണ്ടായിട്ടുള്ള നിഘണ്ടുക്കൾ തെസോറസിന്റെ സ്വഭാവമുള്ളവയാണ്. എന്തെന്നാൽ പര്യായങ്ങൾ കാണിക്കുന്ന ശബ്ദകോശത്തിന്റെ രൂപത്തിലുള്ളവയാണ് ആ സംസ്കൃത നിഘണ്ടുക്കൾ. അവയെ കുറിക്കാൻ കോശങ്ങൾ എന്ന പേരാണ് ഉപയോഗിച്ചുവന്നത്. സുപ്രസിദ്ധമായ അമരകോശം ഇതിന് ഒരു തെളിവാണ്. തമിഴ് ഭാഷയിൽ ആദ്യകാലത്ത് തയ്യാറാക്കപ്പെട്ടിരുന്ന നിഘണ്ടുക്കൾ ഇത്തരം കോശങ്ങളാണ്. അവ തെസോറസിന്റെ സ്വഭാവമുള്ളവയായിരുന്നു. അത്തരം കോശങ്ങളെ കുറിക്കാനാണ് നിഘണ്ടുക്കൾ എന്ന പദം തമിഴിൽ ഉപയോഗിച്ചുവന്നത്. ഇന്നത്തെ സാധാരണ നിഘണ്ടുക്കളെ കുറിക്കാൻ തമിഴിൽ ഉപയോഗിച്ചുവരുന്നത് 'അകരാതി' എന്ന പേരാണ്.
മോണിയർ വില്യംസ് രചിച്ച സംസ്കൃത-ഇംഗ്ലീഷ് നിഘണ്ടുവിൽ ശീർഷകപദങ്ങളായി രേഖപ്പെടുത്തിയിട്ടുള്ളത് പ്രധാനമായും ധാതുക്കളാണ്. ധാത്വർത്ഥം രേഖപ്പെടുത്തിയതിനു ശേഷം പ്രസക്ത ധാതുവിൽനിന്ന് നിഷ്പന്നമാകുന്ന പദങ്ങൾ ഓരോന്നായി രേഖപ്പെടുത്തി നിർവചിച്ചിരിക്കുന്നു. മലയാളത്തിൽ ആർ. നാരായണപ്പണിക്കരുടെ നവയുഗഭാഷാനിഘണ്ടുവും ഈ രീതിയാണ് പിന്തുടർന്നിട്ടുള്ളത്. ലേഖനാരംഭത്തിൽ കാണുന്നത് പദങ്ങളല്ല, ധാതുക്കളാണ.എങ്കിലും മറ്റെല്ലാ തരത്തിലും ഇവയുടെ ലേഖനഘടന സാധാരണ തെസോറസുകളുടേതിന് തുല്യമാണ്. ഇക്കാരണത്താൽ അടിസ്ഥാനപരമായി തെസോറസിന്റെ സ്വഭാവം മേല്പറഞ്ഞ രണ്ട് നിഘണ്ടുകൾക്കും ഉണ്ട്.
മലയാളത്തിലെ ആദ്യത്തെ തെസോറസ് ഡി.സി. ബുക്സ് പ്രസിദ്ധീകരിച്ചിട്ടുള്ള കേണൽ എം.ബി. നായരുടെ മലയാളം തിസോറസ്-പദാന്വേഷണ ശബ്ദകോശം ആണ്.
ഭാഷാരൂപമായ ആശയ പ്രകാശനത്തിന് എല്ലാ തരത്തിലും ഉപകരിക്കുന്ന ഒരു പ്രയോഗ സഹായിയാണ് തെസോറസ് എന്നു പറയാം. ശൈലീ പ്രയോഗങ്ങളും മറ്റും തെസോറസുകളിൽ രേഖപ്പെടുത്തുന്ന സമ്പ്രദായം ഇത്തരം ഗ്രന്ഥങ്ങൾക്ക് ഭാഷാപരമായും സാംസ്കാരികമായും വലിയ മൂല്യം നല്കുന്നു.
വർഗ്ഗം:നിഘണ്ടു
വെഗ് നാർ സീ
സുരിനാമിലെ പരമാരിബൊ ജില്ലയിൽ സ്ഥിതി ചെയ്യുന്ന ഒരു റിസോർട്ടാണ് വെഗ് നാർ സീ. 2012 ലെ സെൻസസിലെ ഇവിടത്തെ ജനസംഖ്യ 16,037 ആയിരുന്നു.
അവലംബം
വർഗ്ഗം:സുരിനാമിലെ റിസോർട്ടുകൾ വർഗ്ഗം:പരമാരിബൊ ജില്ലയിലെ ജനവാസകേന്ദ്രങ്ങൾ
സിൻഡി വില്ല്യംസ്
സിന്തിയ ജെയിൻ വില്ല്യംസ് (ജനനം: ആഗസ്റ്റ് 22, 1947) ഒരു അമേരിക്കൻ നടിയാണ്. 1976 മുതൽ 1982 വരെ 8 സീസണുകളിലായി സംപ്രേഷണം ചെയ്ത ടെലിവിഷൻ ഹാസ്യ പരമ്പരയായ ലാവെർനെ & ഷേർലിയിലെ ഷേർലി ഫീനേ എന്ന കഥാപാത്രമാണ് അവർക്ക് ഏറെ പ്രശസ്തി നേടിക്കൊടുത്തത്.
ആദ്യകാലജീവിതം
ഫ്രാൻസെസ്കയുടേയും (മുൻപേര്, ബെല്ലിനി) ബീച്ചാർഡ് വില്ല്യംസിൻറെയും മകളായി കാലിഫോർണിയയിലെ ലോസ് ആഞ്ചെലസിലുള്ള നൂയിസിലാണ് വില്ല്യംസ് ജനിച്ചത. അവർക്ക് ഏകദേശം ഒരു വയസു പ്രായമുള്ളപ്പോൾ കുടുംബം ടെക്സാസിലെ ഡള്ളാസിലേയ്ക്കു മാറുകയും 10 വയസു പ്രായമുള്ളപ്പോൾ സാൻ ഫെർണാണ്ടോ താഴ്വരയിലേയ്ക്കു തിരിച്ചുവരുകയും ചെയ്തു. അവർക്ക് കരോൾ ആൻ എന്നപേരിൽ ഒരു സഹോദരികൂടിയുണ്ട്. 1965 ൽ ബർമിംഗ്ഹാം ഹൈസ്കൂളിൽനിന്ന് അവർ ബിരുദമെടുത്തു. അവരുടെ സഹപാഠികളിൽ ധനവിനിയോഗകാര്യവിദഗ്ദ്ധൻ മൈക്കേൾ മിൽക്കെൻ, അഭിനേത്രി സാലി ഫീൽഡ്, ടാലൻറ് ഏജൻറ് മൈക്കേൾ ഒവിറ്റ്സ് എന്നിവർ ഉൾപ്പെടുന്നു. ലോസ് ആഞ്ചെലസ് സിറ്റി കോളജിലും വില്ല്യംസ് വിദ്യാഭ്യാസം ചെയ്തിരുന്നു.
തോഴിൽമേഖല
കോളേജ് വിദ്യാഭ്യാസാനന്തരം, വില്യംസ് തന്റെ തൊഴിൽപരമായ കഴിവുകൾ ഫോസ്റ്റർ ഗ്രാൻറ് കണ്ണട, ട്രാൻസ് വേൾഡ് എയർലൈൻസ് പോലെയുള്ളവരുടെ വാണിജ്യ പരസ്യങ്ങൾക്കായി വിനിയോഗിച്ചു. റൂം 222, നാനി ആൻറ് ദ പ്രൊഫസർ, ലൗ, അമേരിക്കൻ സ്റ്റൈൽ തുടങ്ങിയവയിലെ വേഷങ്ങളാണ് ടെലിവിഷനിൽ ആദ്യമായി അവതരിപ്പിച്ചത്.
ദ ആക്ടേർസ് സ്റ്റുഡിയോ വെസ്റ്റുമായി ചേർന്നു തൻറെ കഴിവുകൾ പരിപോഷിപ്പിച്ച വില്ല്യംസ് തൻറെ അഭിനയജീവിതത്തിലെ പ്രധാന കഥാപാത്രങ്ങളെ അവതരിപ്പിച്ചു. ജോർ‌ജ്ജ് കുക്കേർസിൻറെ ‘ട്രാവൽസ് വിത് മൈ ഔണ്ട്’ (1972) എന്ന ചിത്രത്തിലെ ലൌറി ഹെൻഡേർസൺ, ജോർജ് ലൂക്കാസ് രചനയും സംവിധാനവും നിർവ്വഹിച്ച്, റോൺ ഹോവാർഡിനൊപ്പം അഭിനയിച്ച ‘അമേരിക്കൻ ഗ്രാഫിറ്റി’ (1973), ഫ്രാൻസിസ് ഫോർഡ് കൊപ്പോളായുടെ ‘ദ കോൺവർസേഷൻ’ (1974) എന്നിവയാണ് ആദ്യകാലത്തെ പ്രധാനചിത്രങ്ങൾ. അമേരിക്കൻ ഗ്രാഫിറ്റിയിലെ അഭിനയത്തിന് അവർക്ക് മികച്ച സഹനടിക്കുള്ള BAFTA നോമിനേഷൻ നേടുവാൻ സാധിച്ചു. ലൂക്കാസിൻറെ അടുത്ത പ്രോജക്ടായ സ്റ്റാർ വാർസിലേയ്ക്കു പരിഗണിക്കപ്പെട്ടിരുന്നെങ്കിലും പ്രിൻസസ് ലീയ എന്ന കഥാപാത്രം അവർക്കു നഷ്ടപ്പെടുകയും ഈ കഥാപാത്രത്തെ കാരി ഫിഷർ അവതരിപ്പിക്കുകയും ചെയ്തു.
അവലംബം
വർഗ്ഗം:1947-ൽ ജനിച്ചവർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ ചലച്ചിത്ര നടിമാർ
ഓക്സ്ഫഡ് ഇംഗ്ലീഷ് ഡിൿഷ്ണറി
ഓക്സ്ഫഡ് യൂണിവേഴ്സിറ്റി പ്രെസ് പുറത്തിറക്കുന്ന ഇംഗ്ലീഷ് ഭാഷയിലുള്ള ഒരു നിഘണ്ടുവാണ് ഓക്സ്ഫഡ് ഇംഗ്ലീഷ് ഡിൿഷ്ണറി (Oxford English Dictionary).
വർഗ്ഗം:നിഘണ്ടു
ബീന ആന്റണി
മലയാളം സിനിമയിലും ടെലിവിഷൻ പരമ്പരകളിലും പ്രവർത്തിക്കുന്ന അഭിനേത്രിയും ശബ്ദലേഖികയുമാണ് ബീന ആന്റണി. ഇംഗ്ലീഷ്: Beena Antony. ഒരു കഥയും കുഞ്ഞു പെങ്ങളും എന്ന ദൂരദർശൻ ടി.വി. പരമ്പരയിലൂടെയാണ് ബീന ആദ്യമായി ദൃശ്യമാധ്യമ കലാരംഗത്തെത്ത് പ്രശസ്തയാകുന്നത്. 1990 കളിൽ അഭിനയരംഗത്തേക്ക് പ്രവശിച്ചു. ഓമനത്തിങ്കൾപക്ഷി, മായാസീത, എന്റെ മാനസപുത്രി, ആട്ടോഗ്രാഫ്, തപസ്യ തുടങ്ങിയ പ്രശസ്ത പരമ്പരകളിൽ ബീന അഭിനയിച്ചിട്ടുണ്ട്. ഗോഡ് ഫാദർ എന്ന 1991 ൽ പുറത്തിറങ്ങിയ മലയാള സിനിമയിലൂടെ ചലച്ചിത്ര അരങ്ങേറ്റം നടത്തി,
ജീവിതരേഖ
എറണാകുളം ജില്ലയിൽ മഞുമ്മൽ എന്ന ഗ്രാമത്തിൽ ഒരു ഇടത്തരം ക്രിസ്തീയ കുടുംബത്തിൽ 1972 ജനുവരി19 നു ആന്റണിയുടേയും ശോശാമ്മയുടേയും മൂന്നും പെണ്മക്കളിൽ രണ്ടാമത്തെ മകളായി ജനിച്ചു. തടിക്കച്ചവടക്കാരനായിരുന്നു ആന്റണി. പ്രാഥമിക വിദ്യാഭ്യാസം മഞുമ്മലിലെ ഗാർഡിയൽ ഏൻജൽ സ്കൂളിൽ ചെയ്തു. ചെറു പ്രായത്തിൽ അഭിനയത്തിനു കമ്പമുണ്ടായിരുന്നു.
ടെലിവിഷൻ, സിനിമ രംഗത്ത് പ്രവർത്തിക്കുന്ന മനോജ് നായരാണ് ഭർത്താവ്. ആരോമൽ എന്ന മകൻ അഭിനയരംഗത്തുണ്ട്. .
അഭിനയരംഗത്ത്
മമ്മൂട്ടി അഭിനയിച്ച കനൽകാറ്റ് എന്ന ചിത്രത്തിലാണ് ബീന ആദ്യമായി അഭിനയിക്കുന്നത്. യാഥൃശ്ചികമായി കിട്ടിയ ഒരു അവസരമായിരുന്നു അതെന്ന് നിരവധി അഭിമുഖങ്ങളിൽ ബീന വെളിപ്പെടുത്തിയിട്ടുണ്ട്. യോദ്ധ എന്ന സിമിനയിൽ മോഹൻലാലിന്റെ സഹോദരിയായി അഭിനയിച്ചു. സുരേഷ്ഗോപി, ജയറാം തുടങ്ങിയ പ്രമുഖ നടന്മാരുടെ സിനിമകളിൽ അഭിനയിച്ചിട്ടുണ്ട്.
ഹെപ്പറ്റൈറ്റിസ്-ഇ
ഹെപ്പറ്റൈറ്റിസ്-ഇ വൈറസ് മൂലം കരളിനെ ബാധിക്കുന്ന ഒരു സാംക്രമിക രോഗമാണ് ഹെപ്പറ്റൈറ്റിസ്-ഇ. ഇത് ഒരു ആർ.എൻ.എ. വൈറസ് ആണ്.
ബീന ആന്റണി
അഭിനയരംഗത്ത്
1990 കളിൽ അഭിനയരംഗത്തേക്ക് പ്രവേശിച്ച ബീന ദൂരദർശനിൽ സംപ്രേഷണം ചെയ്ത, ടി.എസ്. സജി സംവിധാനം ചെയ്ത് ഒരു കഥയും കുഞ്ഞുപെങ്ങളും എന്ന പരമ്പരയിലൂടെയാണ് പ്രശസ്തയാകുന്നത്. എന്റെ മാനസപുത്രി എന്ന ഏഷ്യാനെറ്റ് പരമ്പരയിലും മികച്ച വേഷം ചെയ്തു. ആട്ടോഗ്രാഫ്, അമ്മക്കിളി, ആലിപ്പഴം, (ഏഷ്യാനെറ്റ്), ഇന്ദ്രനീലം (അമൃത ടി.വി.), ചാരുലത (സൂര്യ ടി.വി.) ഓമനത്തിങ്കൾ പക്ഷി, നിറക്കൂത്ത്, ഇന്ദിര, ശ്രീ അയ്യപ്പനും വാവരും, മായാസീത, എന്റെ അല്ഫോൺസാമ്മ, കുഞ്ഞാലി മരക്കാർ, അർധചന്ദ്രന്റെ രാത്രി, ബട്ടർഫ്ലൈസ്, അഭിനേത്രി, സരയു, അമല, അമ്മ എന്നിവയാണ് ബീന അഭിനയിച്ച പരമ്പരകൾ.
ചലച്ചിത്രങ്ങൾ താഴെ കൊടുത്തിരിക്കുന്നു.
മറ്റി വിവരങ്ങൾ
വർഗ്ഗം:മലയാളചലച്ചിത്രനടിമാർ വർഗ്ഗം:മലയാള ടെലിവിഷൻ നടിമാർ വർഗ്ഗം:1972-ൽ ജനിച്ചവർ
ഹെപ്പറ്റൈറ്റിസ്-ഇ
രോഗം മൂലം ഉണ്ടാകാവുന്ന സങ്കീർണ്ണതകൾ
അപൂർവ്വമായി ഹെപ്പറ്റൈറ്റിസ്-ഇ രോഗബാധ തീവ്രമായ മഞ്ഞപ്പിത്തത്തിനും കരൾ പ്രവർത്തന രഹിതമാവുന്നതിനും മരണത്തിനും കാരണമാവാം.
രോഗനിർണ്ണയം
മേൽപ്പറഞ്ഞ രോഗലക്ഷണങ്ങൾ ഉള്ള രോഗികളുടെ രക്തത്തിൽ ഹെപ്പറ്റൈറ്റിസ് ഇ വൈറസിനെതിരായ ഐ.ജി.എം.അന്റിബോടികൾ(IgM antibodies) കണ്ടെത്തുകയാണെങ്കിൽ രോഗബാധ ഉറപ്പിക്കാം. കൂടാതെ രോഗികളുടെ രക്തത്തിൽ, കരളിലുൽപാദിപ്പിക്കപ്പെടുന്ന രാസാഗ്നിയായ അലാനിൻ ട്രാൻസ്ഫെറേയ്സിൻറെ(ALT) അളവ് കൂടുതലായിരിക്കും. രക്തത്തിലെ ബിലിറുബിൻറെ അളവ് 5മി.ഗ്രാം./ഡെസിലിറ്റർ മുതൽ 20 മി.ഗ്രാം./ഡെസിലിറ്റർ വരെയാവാം.
ചികിത്സ
ആധുനിക വൈദ്യ ശാസത്രത്തിൽ ഹെപ്പറ്റൈറ്റിസ് ഇ ക്ക് പ്രത്യേക മരുന്നുകൾ ഇല്ല. രോഗലക്ഷണങ്ങൾക്കൊത്തു ചികിത്സിക്കുകയാണ് ചെയ്യുന്നത്.
അവലംബം
വർഗ്ഗം:വൈറസ് രോഗങ്ങൾ വർഗ്ഗം:കരൾ രോഗങ്ങൾ
ഓഡി ആർഎസ്ക്യു
2004 ലെ സയൻസ് ഫിക്ഷൻ സിനിമ ഐ, റോബോട്ടിൽ പ്രൊഡക്റ്റ് പ്ലെയ്‌സ്‌മെന്റായി ഉപയോഗിക്കുന്നതിനായി ഓഡി എജി വികസിപ്പിച്ച മിഡ് എഞ്ചിൻ കൺസെപ്റ്റ് കാറാണ് ഓഡി ആർ‌എസ്‌ക്യു. 2035 മുതൽ ചിക്കാഗോ നഗരദൃശ്യത്തിൽ സാങ്കേതികമായി നൂതനമായ ഒരു വാഹനത്തെ ചിത്രീകരിക്കാനാണ് ഇത് ഉദ്ദേശിക്കുന്നത്.
ഓഡിയുടെ സാധാരണ ഓട്ടോമൊബൈൽ രൂപകൽപ്പനയുടെ ദർശനാത്മക വ്യാഖ്യാനമാണ് ഈ സ്പോർട്സ് കൂപ്പ്. ഡിസൈനർമാർക്ക് മുന്നിൽ ഉണ്ടായിരുന്ന ഒരു പ്രധാന വെല്ലുവിളി, ഓഡിക്ക് ഉൽ‌പ്പന്ന പ്ലെയ്‌സ്‌മെന്റായി കാർ‌ വിജയകരമായി പരസ്യം ചെയ്യണമെങ്കിൽ‌, പ്രേക്ഷകർ‌ ഈ കാർ ഒരു ഓഡി ആയി തിരിച്ചറിയേണ്ടതുണ്ട്. ഈ ആവശ്യം നിറവേറ്റുന്നതിനായി എഞ്ചിനീയർമാർ നിലവിലെ ഓഡി ഫ്രണ്ട് എൻഡ് ഡിസൈൻ നടപ്പിലാക്കി, അതിൽ ട്രപസോയിഡൽ "ഓഡി സിംഗിൾ-ഫ്രെയിം ഗ്രിൽ ", കമ്പനിയുടെ വ്യാപാരമുദ്രയായ പരസ്പരം കോർത്ത നാല് വളയങ്ങൾ, മൾട്ടി മീഡിയ ഇന്റർഫേസ് (എംഎംഐ) ഡ്രൈവർ-ടു-കാർ നിയന്ത്രണ സംവിധാനം എന്നിവ ഈ ഡിസൈനിൽ ഉൾപ്പെടുന്നു. ചലച്ചിത്ര സംവിധായകൻ അലക്സ് പ്രോയാസ് നിർദ്ദേശിച്ച പ്രത്യേക സവിശേഷതകളും ആർ‌എസ്‌ക്യുയിൽ ഉൾപ്പെടുന്നു. പരമ്പരാഗത ചക്രങ്ങൾക്ക് പകരം ടയർ ഗോളങ്ങൾ ഉപയോഗിക്കുന്നു. ഇതിന്റെ രണ്ട് റിവേഴ്സ് ബട്ടർഫ്ലൈ വാതിലുകൾ കാറിന്റെ സി-പോസ്റ്റുകളിലേക്ക് ബന്ധിപ്പിച്ചിരിക്കുന്നു.
ഇത്തരത്തിലുള്ള സഹകരണം ഓഡിക്ക് ആദ്യത്തേതാണെങ്കിലും, ലെക്സസ് 2054 എന്ന പേരിൽ സമാനമായ ഒരു പ്രോജക്റ്റ് 2002 ലെ മൈനോരിറ്റി റിപ്പോർട്ട് എന്ന സിനിമയിൽ ഉപയോഗിക്കാൻ ലെക്സസ് വികസിപ്പിച്ചെടുത്തിട്ടുണ്ട്.
ബാഹ്യ ലിങ്കുകൾ
വർഗ്ഗം:Pages with unreviewed translations
പടിഞ്ഞാറൻ യൂറോപ്പ്
പടിഞ്ഞാറൻ യൂറോപ്പ് യൂറോപ്പിന്റെ പടിഞ്ഞാറൻ മേഖലയാണ്. പ്രദേശത്തിന്റെ രാജ്യങ്ങളും പ്രദേശങ്ങളും സന്ദർഭത്തിനനുസരിച്ച് വ്യത്യാസപ്പെടുന്നു.
"പടിഞ്ഞാറ്" എന്ന ആശയം യൂറോപ്പിൽ "കിഴക്ക്" എന്നതിനോട് ചേർന്ന് പ്രത്യക്ഷപ്പെട്ടു, യഥാർത്ഥത്തിൽ പുരാതന മെഡിറ്ററേനിയൻ ലോകം, റോമൻ സാമ്രാജ്യം (പടിഞ്ഞാറൻ റോമൻ സാമ്രാജ്യം, കിഴക്കൻ റോമൻ സാമ്രാജ്യം), മധ്യകാല "ക്രൈസ്തവലോകം" (പാശ്ചാത്യ ക്രിസ്തുമതം, കിഴക്കൻ ക്രിസ്തുമതം) എന്നിവയ്ക്ക് ബാധകമാണ്. . നവോത്ഥാനത്തിലും കണ്ടെത്തലിന്റെ യുഗത്തിലും തുടങ്ങി, ഏകദേശം 15-ആം നൂറ്റാണ്ട് മുതൽ, യൂറോപ്പ് "പടിഞ്ഞാറ്" എന്ന ആശയം സാവധാനം വേർതിരിക്കപ്പെടുകയും ഒടുവിൽ "ക്രൈസ്തവലോകം" എന്ന പ്രബലമായ ഉപയോഗത്തിൽ നിന്ന് ഈ പ്രദേശത്തിനുള്ളിൽ മുൻഗണന നൽകുകയും ചെയ്തു. ജ്ഞാനോദയത്തിന്റെയും വ്യാവസായിക വിപ്ലവത്തിന്റെയും കാലഘട്ടത്തിൽ, "കിഴക്കൻ യൂറോപ്പ്", "പടിഞ്ഞാറൻ യൂറോപ്പ്" എന്നീ ആശയങ്ങൾ പതിവായി ഉപയോഗിച്ചിരുന്നു.
പ്ലേ-ഡോ
ചെറിയ കുട്ടികൾക്ക് ക്ലേ മോഡലിങ് ചെയ്യുന്നതു പോലെ പല വസ്തുക്കളും രൂപകൽപ്പന ചെയ്യാൻ സഹായിക്കുന്ന മോഡലിങ് കോമ്പൗണ്ടാണ് പ്ലേ‌—ഡോ. മാവ്, വെള്ളം, ഉപ്പ്, ബോറിക്ക് ആസിഡ്, മിനറൽ ഓയിൽ എന്നിവയാണ് പ്ലേ-ഡോയിലെ ഘടകങ്ങൾ. അമേരിക്കൻ ഐക്യനാടുകളിലെ ഒഹയോ സംസ്ഥാനത്തെ സിൻസിനാട്ടിയിൽ വാൾപേപ്പർ ക്ലീനർ ആയിട്ട് 1930കളിലാണ് ആദ്യമായി പ്ലേ-ഡോ രൂപപ്പെടുത്തിയത്. 1950കളുടെ മദ്ധ്യത്തിൽ സിൻസിനാട്ടി പ്രദേശത്തെ സ്കൂളുകളിൽ പ്ലേ‌-ഡോ മാർക്കറ്റ് ചെയ്യുകയുണ്ടായി. 1956ൽ ആദ്യമായി ഒരു വിദ്യാഭ്യാസ കൺവൻഷനിൽ പ്ലേ-ഡോ പ്രദർശിപ്പിക്കുകയും അതിനുശേഷം പ്രമുഖ റീറ്റെയിൽ സ്റ്റോറുകൾ പ്ലേ-ഡോ വിൽക്കാൻ ആരംഭിക്കുകയും ചെയ്തു.
ജാർവിസ് ദ്വീപ്
ലൈൻ ദ്വീപുകളിൽ ഏറ്റവും തെക്കുള്ള ദ്വീപുകളിലൊന്നാണിത്. സ്ഥിതിവിവര‌ക്കണക്കുകൾ ശേഖരിക്കുന്നതിന്റെ ഭാഗമായി ഇത് അമേരിക്കൻ ഐക്യനാടുകളിലെ മൈനർ ഔട്ട്‌ലൈയിംഗ് ദ്വീപുകൾ എന്ന ഗണത്തിലാണ് പെടുത്തിയിട്ടുള്ളത്.
പുറത്തേയ്ക്കുള്ള കണ്ണികൾ
വർഗ്ഗം:ശാന്തസമുദ്രത്തിലെ ദ്വീപുകൾ വർഗ്ഗം:പവിഴ ദ്വീപുകൾ
റാണിപേട്ട ജില്ല
തമിഴ്‌നാട്ടിലെ  38 ജില്ലകളിൽ ഒന്നാണ് റാണിപേട്ട ജില്ല ( Ranipet district  ,இராணிப்பேட்டை மாவட்டம்). റാണിപേട്ട നഗരമാണ് ഈ ജില്ലയുടെ ആസ്ഥാനം. 2019-ൽ വെല്ലൂർ ജില്ലയെ തിരുപ്പത്തൂർ ജില്ല, റാണിപേട്ട ജില്ല, വെല്ലൂർ ജില്ല എന്നിങ്ങനെ മൂന്ന് ജില്ലകളായി വിഭജിച്ചാണ് ഇത് രൂപീകരിക്കപ്പെട്ടത്. . ആറക്കോണം ആണ് ഈ ജില്ലയിലെ ഏറ്റവും വലിയ നഗരം.
അവലംബം
വർഗ്ഗം:തമിഴ്‌നാട്ടിലെ ജില്ലകൾ
മാതാപിതാക്കളുടെയും മുതിർന്ന പൗരന്മാരുടെയും സംരക്ഷണത്തിനും ക്ഷേമത്തിനുമുള്ള നിയമം
ഭാരത സർക്കാർ ഭരണഘടന പ്രകാരം ഉറപ്പു നൽകിയിട്ടുള്ളതും മാതാപിതാക്കളുടെയും മുതിർന്ന പൗരന്മാരുടെയും സംരക്ഷണത്തിനും  അതിനോടനുബന്ധിച്ചുള്ള കാര്യങ്ങൾക്കും മറ്റും കൂടുതൽ ഫലപ്രപ്രദമായ വ്യവസ്ഥകൾ ഉൾക്കൊള്ളിച്ചുകൊണ്ട്  ഭാരത സർക്കാർ നിർമ്മിച്ചിട്ടുള്ള നിയമമാണ് ഇത്  (Maitnenance and Welfare of Parents and Senior Citizens Act). ഈ നിയമത്തിന് 29-12-2007 തിയ്യതി രാഷ്ട്രപതിയുടെ അംഗീകാരം ലഭിച്ചു. 31-12-2007 തിയ്യതിയിലെ ഗസറ്റ് ഓഫ് ഇന്ത്യ ( അസാധാരണം) പാർട്ട് -2 -ൽ ഈ നിയമം പ്രസിദ്ധീകരിച്ചു.
ഉദ്ദേശ ലക്ഷ്യങ്ങൾ
സ്വയം സംരക്ഷിക്കാൻ പ്രാപ്തിയില്ലാത്ത മാതാപിതാക്കള്ക്കും അല്ലെങ്കിൽ മുതിർന്ന പൗരന്മാർക്കും വേണ്ടി അവരുടെ മക്കൾ/ബന്ധുക്കളിൽ നിന്നും സംരക്ഷണം ഉറപ്പുവരുത്തുന്ന നിയമമാണ് ഇത്. മക്കളോ/ ബന്ധുക്കളൊ ഇത്തരം ആളുകളെ സംരക്ഷിക്കാത്ത പക്ഷം അവർക്ക് ട്രൈബ്യൂണലിൽ അപേക്ഷ ബോധിപ്പിക്കുവാനും മക്കൾ/ബന്ധുക്കളിൽ നിന്നും പ്രതിമാസ നിരക്കിൽ ഒരു തുക സമയാസമയങ്ങളിൽ ഇവർക്ക് ലഭ്യമാക്കുവാനും ഈ നിയമപ്രകാരം സാധ്യമാകുന്നു.
മാതാപിതാക്കളുടെയും മുതിർന്ന പൗരന്മാരുടെയും സംരക്ഷണം
തന്റെ സമ്പാദ്യം കൊണ്ടോ തന്റെ ഉടമസ്ഥതയിലുള്ള സ്വത്ത് കൊണ്ടോ സ്വയം സംരക്ഷിക്കാൻ കഴിയാതെ വരുന്ന മാതാവ്/പിതാവ് എന്നിവർക്ക് അയാളുടെ മൈനറല്ലാത്ത ഒന്നോ അതിലധികമോ മക്കൾക്കെതിരെയും, മക്കളില്ലാത്ത  മുതിർന്ന പൗരന്റെ കാര്യത്തിൽ അയാളുടെ ബന്ധുവില് നിന്നും സംരക്ഷണം കിട്ടുവാൻ അർഹതയുണ്ടായിരിക്കും.ഇത്തരത്തിൽ മാതാപിതാക്കളെയും മുതിർന്ന പൗരന്മാരേയും സംരക്ഷിക്കാൻ ബാദ്ധ്യസ്ഥരായവർ അപ്രകാരം ചെയ്യുവാൻ വിമുഖത കാണിക്കുന്ന പക്ഷം അവർക്കെതിരെ നടപടിയെടുക്കുവാൻ ഈ നിയമ പ്രകാരം സാധിക്കുന്നതാണ്. മക്കളുടെ/ബന്ധുവിന്റെ ബാദ്ധ്യത ഒരു സാധാരണ ജീവിതം നയിക്കുവാൻ അത്തരത്തിലുള്ള മാതാവിനോ പിതാവിനോ അല്ലെങ്കിൽ മുതിർന്ന പൗരനോ എന്തെല്ലാം കാര്യങ്ങൾ ആവശ്യമാണൊ അതെല്ലാം നൽകുക എന്നതാണ്. മക്കളില്ലാത്ത മുതിർന്ന പൗരന്റെ കാര്യത്തിൽ അയാളുടെ ബന്ധുവും മതിയായ സാമ്പത്തിക സ്ഥിതിയുള്ളതുമായ ഒരാൾ, അങ്ങനെയുള്ള മുതിർന്ന പൗരന്റെ സ്വത്ത് കൈവശം വച്ച്കൊണ്ടിരിക്കുകയാണെങ്കിലോ, അങ്ങനെയുള്ള മുതിർന്ന പൗരന്റെ സ്വത്തിൽ പിന്തുടർച്ചാവകാശം ലഭിക്കുമെങ്കിലോ അങ്ങനെയുള്ള മുതിർന്ന പൗരനെ സംരക്ഷിക്കേണ്ടതാണ്.
സംരക്ഷണത്തിനുള്ള അപേക്ഷയും നടപടിക്രമങ്ങളും
സംരക്ഷണത്തിന് വേണ്ടിയുള്ള നടപടിയിൽ ട്രൈബ്യൂണലിന് പ്രസ്തുത എതിർകക്ഷിക്കെതിരെ, അപേക്ഷകന് ജീവനാംശ തുകയും നടപടിചിലവികലും നൽകുവാൻ ഉത്തരവ് കൽപ്പിക്കാവുന്നതാണ്. അപേക്ഷയിൽ വിധിയായ തിയതി മുതൽക്കോ അല്ലെങ്കിൽ ട്രൈബ്യൂണൽ പ്രത്യേകം ഉത്തരവിടുന്ന പക്ഷം അപേക്ഷ തിയ്യതി മുതൽക്കോ പ്രസ്തുത ജീവനാംശം കൊടുക്കുവാൻ എതിർകക്ഷി/കളോട് ഉത്തരവിടാവുന്നതാണ്. അപേക്ഷയിൽ അവസാന വിധി പുറപ്പെടുവിച്ച്തിന് ശേഷവും എതിർകക്ഷി/കൾ മതിയായ കാരണം കൂടാതെ ഉത്തരവു ലംഘിക്കുന്ന പക്ഷം, അവർക്കെതിരെ വാറണ്ട് പുറപ്പെടുവിക്കാനും അയാളെ ഒരു മാസം വരേയൊ അല്ലെങ്കിൽ അതിനു മുമ്പേ പണം കൊടുക്കുന്നതായാൽ അതു വരേയോ തടവിൽ പാർപ്പിക്കുവാൻ ഉത്തരവിടാവുന്നതാണ്. എന്നാൽ എതിർകക്ഷിയിൽ നിന്നും വസൂലാക്കുവാനുള്ള തുകയ്ക്കുള്ള അപേക്ഷ, തുക നൽകുവാൻ കൽപ്പിച്ചിട്ടുള്ള തിയ്യതി മുതൽ, 3 മാസത്തിനകം ട്രൈബ്യൂണലിനു സമർപ്പിച്ചിട്ടില്ലെങ്കിൽ പ്രസ്തുത തുക വസൂലാക്കുവാൻ വാറന്റ് പുറപ്പെടുവിക്കാനാവുന്നതല്ല. ട്രൈബ്യൂണലില് മക്കൾ/ബന്ധുവിനെതിരെ അപേക്ഷ ബോധിപ്പിക്കുവാൻ ചില അധികാര പരിധിയുണ്ട്. അതായത് അപേക്ഷകൻ താമസിക്കുന്നതോ അല്ലെങ്കിൽ ഒടുവിൽ താമസിച്ചതോ അല്ലെങ്കിൽ മക്കളോ ബന്ധുവോ താമസിക്കുന്ന ജില്ലയിലെ ട്രൈബ്യൂണലിനാണ് അപേക്ഷ ബോധിപ്പിക്കേണ്ടത്. മക്കളോ ബന്ധുവോ ഹാജരാവുന്നത് ഉറപ്പു വരുത്തുവാൻ ക്രിമിനൽ നടപടി നിയമസംഹിത പ്രകാരം വ്യവസ്ഥചെയ്തിട്ടുള്ളതുപോലെ ട്രൈബ്യൂണലിനു ഒന്നാം ക്ലാസ്സ് ജുഡീഷ്യൽ മജിസ്ട്രേറ്റിന്റെ അധികാരം ഉണ്ടായിരിക്കും. തേളിവുകൾ മക്കളുടെ/ബന്ധുവിന്റെ സാന്നിദ്ധ്യത്തിൽ എടുക്കുന്നതായിരിക്കും. എന്നാൽ എതിർകക്ഷി/കൾ മൻ:പൂർവ്വം ഹാജരാവതിരിക്കുകയോ ഉപേക്ഷ കാണിക്കുകയോ ചെയ്യുന്നുവെന്ന് ട്രൈബ്യൂണലിനു ബോധ്യപ്പെടാൽ കേസ് എക്സ്പാർട്ടിയായി വിധിക്കാവുന്നതാണ്. മക്കളൊ ബന്ധുക്കളൊ ഇന്ത്യയ്ക്കു പുറത്തു താമസിക്കുകയാണെങ്കിൽ അവർക്കെതിരെയുള്ള സമൻസ് കേന്ദ്ര സർക്കാർ അധോറിറ്റി മുഖേന അയച്ചു നടത്തുന്നതാണ്.ട്രൈബ്യൂണല് സമ്മറിയായ നറ്റപടി ക്രമം പിന്തുടരുന്നതാണ്. കൂടാതെ തെളിവെടുക്കുവാനും സാക്ഷി സാന്നിധ്യം ഉറപ്പുവരുത്തുവാനും രേഖകളും വസ്ത്തുക്കളും ഹാജറാക്കുന്നതിനുള്ള നറ്റപടിയെടുക്കുവാനും മറ്റും ട്രൈബ്യൂണലിനു സിവിൽ കോടതിയുടെ അധികാരമുണ്ടായിരിക്കും.ട്രൈബ്യൂണലിനു ഉത്തരവിടാവുന്ന പരമാവധി സംഖ്യ 10,000/- രൂപയാണ്.ഇത്തരത്തിലുള്ള പ്രതിമാസ സംഖ്യക്ക് പലിശ നൽകുവാൻ ഉത്തരവിടാനും ട്രൈബ്യൂണലിനു അധികാരമുണ്ട്. അപ്രകാരമുള്ള കുറഞ്ഞ പലിശ 5 % ഉം കൂടിയ പലിശ 18 % ഉം ആകുന്നു.
ട്രൈബ്യൂണലിന്റെ ഉത്തരവു മൂലം സങ്കടക്കാരനായ മാതപിതാക്കൾക്ക് / മുതിർന്ന പൗരന് അപ്പലേറ്റ് ട്രിബ്യൂണലിൽ 60 ദിവസങ്ങൾക്കകം  അപ്പീൽ ബോധിപ്പിക്കാവുന്നതാണ്. തൽസമയം അപ്പീൽ ബോധിപ്പിക്കുന്നതിൽനിന്ന് മതിയായ കാരണത്താൽ അപ്പീല് വാദി തടയപ്പെട്ടുവെന്നു ട്രൈബ്യൂണലിനു ബോധ്യപ്പെട്ടാൽ 60 ദിവസങ്ങൾക്ക് ശേഷവും അപ്പീൽ സ്വീകരിക്കുന്നതാണ്. ട്രൈബ്യൂണൽ, അപ്പലേറ്റ് ട്രൈബ്യൂണൽ എന്നിവ മുമ്പാകെ അഭിഭാഷകന് കക്ഷിയെ പ്രതിനിധാനം ചെയ്യുവാൻ അവകാശമില്ല.എന്നാൽ ഇത്തരത്തിൽ അഭിഭാഷകരുടെ സേവനം ഉപയോഗപ്പെടുത്താമെന്നു ബഹു: കേരള ഹൈക്കോടതി റിട്ട് നമ്പർ 24492/2013 ( ലത സുമം കേസ്) ല് 9-1-2013 തിയ്യതി വിധിപുറപ്പെടുവിച്ചിട്ടുണ്ട്.
കുറ്റങ്ങളും വിചാരണയും
മുതിർന്ന പൗരനെ സംരക്ഷിക്കുവാൻ ഉത്തരവാദപ്പെട്ട ആരെങ്കിലും അങ്ങനെയുള്ള മുതിർന്ന പൗരനെ പൂർണ്ണമായി ഉപേക്ഷിക്കുക എന്ന ലക്ഷ്യത്തോടെ ഏതെങ്കിലും സ്ഥലത്ത് അയാളെ ഉപേക്ഷിച്ചു പോകുകയാണെങ്കിൽ അയാളെ മൂന്ന് മാസത്തോളമാകാവുന്ന തടവു ശിക്ഷയ്ക്കോ അയ്യായിരം രൂപയോളമാകാവുന്ന പിഴയ്ക്കോ രണ്ടിനും കൂടിയോ ശിക്ഷിക്കാവുന്നതാണ്. ഇത്തരത്തിലുള്ള കുറ്റം കൊഗ്നിസിബിളും ജാമ്യം ലഭിക്കാവുന്നതും സമ്മറിയായി വിചാരണ ചെയ്യാവുന്നതുമാണ്.
യൂറോളജി
സ്ത്രീ-പുരുഷ മൂത്രനാളി സംവിധാനത്തിന്റെയും പുരുഷ പ്രത്യുത്പാദന, ലൈംഗിക അവയവങ്ങളുടെയും രോഗങ്ങൾ ശസ്ത്രക്രിയ എന്നിവയിൽ ശ്രദ്ധ കേന്ദ്രീകരിക്കുന്ന വൈദ്യശാസ്ത്ര ശാഖയാണ് യൂറോളജി അഥവാ ജെനിറ്റോയൂറിനറി സർജറി. യൂറോളജി ഡൊമെയ്നു കീഴിൽ വൃക്ക, അഡ്രീനൽ ഗ്രന്ഥികൾ, യുറീറ്റർ, യൂറിനറി ബ്ലാഡർ, യുറീത്ര, ആൺ പ്രത്യുത്പാദന അവയവങ്ങൾ (വൃഷണം അഥവാ ടെസ്റ്റിസ്, എപിഡിഡൈമിസ്, വാസ് ഡിഫറൻസ്,  സെമിനൽ വെസിക്കിൾ, പ്രോസ്റ്റേറ്റ് ഗ്രന്ഥി, ലിംഗം അഥവാ പീനിസ് ) എന്നിവയുണ്ട്.
യൂറിനറി റീപ്രൊഡക്റ്റീവ് ട്രാക്റ്റുകൾ പരസ്പരം ബന്ധപ്പെട്ടിരിക്കുന്നതിനാൽ, ഒന്നിന്റെ തകരാറുകൾ പലപ്പോഴും മറ്റൊന്നിനെ ബാധിക്കുന്നു. അതിനാൽ, യൂറോളജിയിൽ കൈകാര്യം ചെയ്യുന്ന അവസ്ഥകളുടെ ഒരു പ്രധാന സ്പെക്ട്രം ജനിറ്റോയൂറിനറി അവസ്ഥകളുടെ ഡൊമെയ്‌നിൽ നിലനിൽക്കുന്നു. മെഡിക്കൽ (അതായത്, ശസ്ത്രക്രിയേതര) അവസ്ഥകളായ മൂത്രനാളി അണുബാധ, ബെനിൻ പ്രോസ്റ്റാറ്റിക് ഹൈപ്പർപ്ലാസിയ എന്നിവയും മൂത്രസഞ്ചി അല്ലെങ്കിൽ പ്രോസ്റ്റേറ്റ് ക്യാൻസർ, വൃക്കയിലെ കല്ലുകൾ, ജന്മനായുള്ള തകരാറുകൾ, ആഘാതം എന്നിവ പോലുള്ള ശസ്ത്രക്രിയാ അവസ്ഥകളുടെ ചികിത്സയും യൂറോളജി കൈകാര്യം ചെയ്യുന്നു.
ഫിസിഷ്യൻ‌മാർ‌ക്ക്, ഉള്ളതിൽ ഏറ്റവും മത്സരമുള്ളതും വളരെയധികം ആവശ്യപ്പെടുന്നതുമായ ശസ്ത്രക്രിയാ സ്പെഷ്യാലിറ്റികളിൽ ഒന്നാണ് യൂറോളജി.
വൈദ്യശാസ്ത്രത്തിൽ പൊതു ബിരുദം പൂർത്തിയാക്കിയ ശേഷം യൂറോളജി മേഖലയിൽ വിദഗ്ധരായ ഡോക്ടർമാരാണ് യൂറോളജിസ്റ്റുകൾ. ഒരു റെസിഡൻസി പ്രോഗ്രാം വിജയകരമായി പൂർത്തിയാക്കിയ ശേഷം, നിരവധി യൂറോളജിസ്റ്റുകൾ 12 മുതൽ 36 മാസം വരെ നീണ്ടുനിൽക്കുന്ന ഒരു ഫെലോഷിപ്പിലൂടെ ഏതെങ്കിലും ഉപമേഖലയിൽ കൂടുതൽ വിപുലമായ പരിശീലനം നേടുന്നു. ഉപവിഭാഗങ്ങളിൽ യൂറോളജിക് സർജറി, യൂറോളജിക് ഓങ്കോളജി, യൂറോളജിക് ഓങ്കോളജിക്കൽ സർജറി, എൻ‌ഡ്യൂറോളജി, എൻ‌ഡ്യൂറോളജിക് സർജറി, യുറോജൈനോളജി, യുറോജൈനോളജിക് സർജറി, റീകൺസ്ട്രക്റ്റീവ് യൂറോളജിക് സർജറി (ഒരു തരം പുനർ‌നിർമ്മിത ശസ്ത്രക്രിയ), മിനിമം-ഇൻ‌വേസിവ് യൂറോളജിക് സർജറി, പീഡിയാട്രിക് യൂറോളജി സർജറി, ട്രാൻസ്പ്ലാൻറ് യൂറോളജി എന്നിവ ഉൾപ്പെടാം.
പദോൽപ്പത്തി
മൂത്രം എന്നർഥം വരുന്ന ഗ്രീക്ക് വാക്ക് οὖρον ഓറോൺ, പഠനം എന്നർഥം വരുന്ന -λογία -ലോജിയ എന്നീ വാക്കുകൾ ചേർന്നാണ് യൂറോളജി എന്ന വാക്ക് ഉണ്ടായത്.
ഉപവിഭാഗങ്ങൾ
പല അവയവങ്ങളുടെയും ഫിസിയോളജിക്കൽ സിസ്റ്റങ്ങളുടെയും പരിചരണം ഉൾക്കൊള്ളുന്ന ഒരു മെഡിക്കൽ വിഭാഗം എന്ന നിലയിൽ, യൂറോളജി നിരവധി ഉപവിഭാഗങ്ങളായി വിഭജിക്കാം. രോഗികളുടെ പരിചരണത്തിലും ക്ലിനിക്കൽ ഗവേഷണത്തിലും മികവ് പുലർത്തുന്ന നിരവധി വലിയ അക്കാദമിക് കേന്ദ്രങ്ങളിലും സർവകലാശാല ആശുപത്രികളിലും, യൂറോളജിസ്റ്റുകൾ പലപ്പോഴും ഒരു പ്രത്യേക ഉപവിഷയത്തിൽ പ്രത്യേക ശ്രദ്ധ പുലർത്തുന്നു.
എൻ‌ഡോ യൂറോളജി
മൂത്രനാളിയിലെ ക്ലോസ്ഡ് മാനിപ്പുലേഷൻ കൈകാര്യം ചെയ്യുന്ന യൂറോളജിയുടെ ശാഖയാണ് എൻ‌ഡോ യൂറോളജി. മിനിമലി ഇൻവേസീവ് യൂറോളജിക് ശസ്ത്രക്രിയാ രീതികൾ ഉൾപ്പെടുത്തി ഇത് വളർന്നുവന്നു. ഓപ്പൺ സർജറിക്ക് വിരുദ്ധമായി, ചെറിയ ക്യാമറകളും മൂത്രനാളിയിൽ തിരുകിയ ഉപകരണങ്ങളും ഉപയോഗിച്ചാണ് എൻ‌ഡോയൂറോളജി നടത്തുന്നത്. എൻ‌ഡോയൂറോളജിയുടെ മൂലക്കല്ലാണ് ട്രാൻ‌സ് യുറീത്രൽ ശസ്ത്രക്രിയ. പ്രോസ്റ്റേറ്റ് ശസ്ത്രക്രിയ, യുറോതീലിയത്തിന്റെ ട്യൂമറുകളുടെ ശസ്ത്രക്രിയ, മൂത്ര കല്ല് ശസ്ത്രക്രിയ, ലളിതമായ മൂത്രനാളി പ്രക്രിയകൾ എന്നിവ ഇതിലുണ്ട്. അടുത്തിടെ, ലാപ്രോസ്കോപ്പി, റോബോട്ടിക്സ് എന്നിവയുടെ കൂട്ടിച്ചേർക്കൽ യൂറോളജിയുടെ ഈ ശാഖയെ കൂടുതൽ വിഭജിച്ചു.
ലാപ്രോസ്കോപ്പി
യൂറോളജിയുടെ അതിവേഗം വികസിച്ചുകൊണ്ടിരിക്കുന്ന ശാഖയാണ് ലാപ്രോസ്കോപ്പി. ഇത് ചില ഓപ്പൺ ശസ്ത്രക്രിയാ രീതികൾ മാറ്റിസ്ഥാപിക്കുകയും ചെയ്തു. പ്രോസ്റ്റേറ്റ്, വൃക്ക, യൂറിറ്റർ എന്നിവയുടെ റോബോട്ട് സഹായത്തോടെയുള്ള ശസ്ത്രക്രിയ ഈ മേഖലയെ വികസിപ്പിക്കുന്നു. ഇന്ന്, യുണൈറ്റഡ് സ്റ്റേറ്റ്സിലെ പല പ്രോസ്റ്റാറ്റെക്ടോമികളും റോബോട്ടിക് സഹായത്തോടെയാണ്. എന്നിരുന്നാലും, ഇത് വിവാദങ്ങൾ സൃഷ്ടിച്ചു, കാരണം റോബോട്ടിക്സ് ശസ്ത്രക്രിയയുടെ ചെലവ് വളരെയധികം വർദ്ധിപ്പിക്കുകയും അധിക ചെലവിന് ആനുപാതികമായി രോഗിക്ക് പ്രയോജനം ഉണ്ടാകാനും ഉണ്ടാകാതിരിക്കാനും സാധ്യതയുണ്ട് എന്ന് വിലയിരുത്തലുണ്ടായി. മാത്രമല്ല, റോബോട്ടിക് ഉപകരണങ്ങളുടെ നിലവിലെ (2011) വിപണി ഒരു കോർപ്പറേഷന്റെ കുത്തകയാണ് ഇത് ചെലവ്-ഫലപ്രാപ്തി വിവാദത്തിന് കൂടുതൽ ഊന്നൽ നൽകുന്നു.
ന്യൂറോയൂറോളജി
ന്യൂറോയൂറോളജി ജനിതകവ്യവസ്ഥയെ നാഡീവ്യവസ്ഥ നിയന്ത്രിക്കുന്നതിനെക്കുറിച്ചും അസാധാരണമായ മൂത്രമൊഴിക്കുന്നതിനെക്കുറിച്ചും ആശങ്കപ്പെടുന്നു. ന്യൂറോളജിക്കൽ വൈകല്യങ്ങളായ സ്ട്രോക്ക്, മൾട്ടിപ്പിൾ സ്ക്ലിറോസിസ്, പാർക്കിൻസൺസ് രോഗം, സുഷുമ്‌നാ നാഡി പരിക്ക് എന്നിവ ലോവർ യൂറിനറി ട്രാക്റ്റ് തടസ്സപ്പെടുത്തുകയും യൂറിനറി ഇൻകോണ്ടിനൻസ്, ഡിട്രൂസർ ഓവർ ആക്റ്റിവിറ്റി, ഡിട്രൂസർ സ്പിൻ‌ക്റ്റർ ഡിസൈനെർജിയ തുടങ്ങിയ അവസ്ഥകൾക്ക് കാരണമാവുകയും ചെയ്യും. ന്യൂറോറോളജിയിൽ യുറോഡൈനാമിക് പഠനങ്ങൾ ഒരു പ്രധാന ഡയഗ്നോസ്റ്റിക് പങ്ക് വഹിക്കുന്നു. നാഡീവ്യവസ്ഥയുടെ തകരാറുകൾക്കുള്ള തെറാപ്പിയിൽ പിത്താശയത്തിന്റെ ക്ലീൻ ഇൻ്റർമിറ്റൻ്റ് സെൽഫ് കത്തീറ്ററൈസേഷൻ, ആന്റികോളിനെർജിക് മരുന്നുകൾ, ബോട്ടുലിനം ടോക്സിൻ പിത്താശയ ഭിത്തിയിലേക്ക് കുത്തിവയ്ക്കൽ, സാക്രൽ ന്യൂറോമോഡുലേഷൻ പോലുള്ള നൂതനവും സാധാരണ ഉപയോഗിക്കുന്നതുമായ ചികിത്സകൾ എന്നിവ ഉൾപ്പെടുന്നു.
പീഡിയാട്രിക് യൂറോളജി
പീഡിയാട്രിക് യൂറോളജി കുട്ടികളിലെ യൂറോളജിക് തകരാറുകളെ ചികിത്സിസിക്കുന്നതിൽ ശ്രദ്ധ കേന്ദ്രീകരിച്ചിരിക്കുന്ന യൂറോോളജി ഉപവിഭാഗമാണ്. അത്തരം വൈകല്യങ്ങളിൽ ക്രിപ്റ്റോർചിഡിസം, ജെനിറ്റോയൂറിനറി ട്രാക്റ്റിൻ്റെെ ജന്മനായുള്ള തകരാറുകൾ, എൻ‌യുറസിസ്, അവികസിത ജനനേന്ദ്രിയം, വെസിക്കോറെറൽ റിഫ്ലക്സ് എന്നിവ ഉൾപ്പെടുന്നു.
ആൻഡ്രോളജി
പുരുഷ ആരോഗ്യം, പ്രത്യേകിച്ച് പുരുഷ പ്രത്യുത്പാദന വ്യവസ്ഥയുടെ പ്രശ്നങ്ങൾ, പ്രോസ്റ്റേറ്റ് ക്യാൻസർ, പുരുഷ ഫെർട്ടിലിറ്റി പ്രശ്നങ്ങൾ, പുരുഷ പ്രത്യുത്പാദന വ്യവസ്ഥയുടെ ശസ്ത്രക്രിയ തുടങ്ങിയ പുരുഷന്മാർക്ക് മാത്രമുള്ള യൂറോളജിക്കൽ പ്രശ്നങ്ങൾ കൈകാര്യം ചെയ്യുന്ന മെഡിക്കൽ സ്പെഷ്യാലിറ്റിയാണ് ആൻഡ്രോളജി. സ്ത്രീകളുടെ ആരോഗ്യത്തിന്, പ്രത്യേകിച്ച് പ്രത്യുൽപാദന, യൂറോളജിക് ആരോഗ്യത്തിന് പ്രത്യേകമായിട്ടുള്ള മെഡിക്കൽ പ്രശ്നങ്ങൾ കൈകാര്യം ചെയ്യുന്ന ഗൈനക്കോളജിക്ക് സമാനമായി പുരുഷന്മാർക്കുള്ള ചികിത്സയാണ് ഇത്.
റീകൺസ്ട്രക്റ്റീവ് യൂറോളജി
പുരുഷ യൂറോളജിയുടെ വളരെ സവിശേഷമായ ഒരു മേഖലയാണ് റീകൺസ്ട്രക്റ്റീവ് യൂറോളജി. ഇത് ജനിറ്റോയൂറിനറി ട്രാക്റ്റിൻ്റെ ഘടനയും പ്രവർത്തനവും പുനസ്ഥാപിക്കുന്നു. പ്രോസ്റ്റേറ്റ് നടപടിക്രമങ്ങൾ, പൂർണ്ണമോ ഭാഗികമോ ആയ ഹിസ്റ്റെറക്ടമികൾ, മുറിവ് (വാഹനാപകടങ്ങൾ, വെടിയേറ്റ മുറിവുകൾ, വ്യാവസായിക അപകടങ്ങൾ മുതലായവ), രോഗം, തടസ്സങ്ങൾ (ഉദാ. മൂത്രസഞ്ചി, മൂത്രാശയം, വൃക്കയിൽ നിന്ന് മൂത്രസഞ്ചിയിലേക്ക് നയിക്കുന്ന ട്യൂബുകൾ, ജനനേന്ദ്രിയം എന്നിവ പുനർനിർമ്മിക്കുന്നത് ഉദാഹരണങ്ങളാണ്.
ഫീമെയിൽ യൂറോളജി
സ്ത്രീകളെ ബാധിക്കുന്ന ഓവർ ആക്റ്റീവ് ബ്ലാഡർ, പെൽവിക് ഓർഗൻ പ്രൊലാപ്സ്, യൂറിനറി ഇൻകോണ്ടിനൻസ് എന്നിവ കൈകാര്യം ചെയ്യുന്ന യൂറോളജിയുടെ ഒരു ശാഖയാണ് ഫീമെയിൽ യൂറോളജി. ഈ ഡോക്ടർമാരിൽ പലരും മുകളിൽ സൂചിപ്പിച്ചതുപോലെ ന്യൂറോളജി, റീകൺസ്ട്രക്റ്റീവ് യൂറോളജി എന്നിവ പരിശീലിക്കുന്നു. ഫീമെയിൽ യൂറോളജിസ്റ്റുകൾ (അവരിൽ പലരും പുരുഷന്മാരാണ്) 5–6 വർഷത്തെ യൂറോളജി റെസിഡൻസി പൂർത്തിയാക്കിയ ശേഷം 1–3 വർഷത്തെ ഫെലോഷിപ്പ് പൂർത്തിയാക്കുന്നു. നാലുവർഷത്തെ ഒബി‌ജി‌എൻ റെസിഡൻസിക്ക് ശേഷം മൂന്നുവർഷത്തെ ഫെലോഷിപ്പ് നടത്തിയ ഗൈനക്കോളജിയിലെ യൂറോഗൈനക്കോളജിസ്റ്റുകളുമായി ഫീമെയിൽ യൂറോളജിസ്റ്റുകളുടെ പരിശീലന മേഖല വളരെയധികം ഓവർലാപ്പ് ചെയ്യുന്നു.
കോവിഡ് 19 പാൻഡെമിക്കിലെ യൂറോളജി
കോവിഡ്-19 പാൻഡെമിക് സമയത്ത്, ലോകമെമ്പാടുമുള്ള യൂറോളജി സേവനങ്ങൾ ബാധിത രാജ്യങ്ങളിലും പ്രദേശങ്ങളിലും താൽക്കാലികമായി നിർത്തിവച്ചു. ഇന്റർനാഷണൽ അസോസിയേഷനുകളും ( യൂറോപ്യൻ അസോസിയേഷൻ ഓഫ് യൂറോളജി, ന്യൂസിലാന്റ്, ഓസ്‌ട്രേലിയ അസോസിയേഷൻ ഓഫ് യൂറോളജി ) സർവകലാശാലകളിൽ നിന്നുള്ള യൂറോളജി വിഭാഗങ്ങളും ( ക്ലീവ്‌ലാന്റ് ക്ലിനിക്കും മറ്റുള്ളവരും) പാൻഡെമിക് സമയത്ത് മുൻഗണന നൽകേണ്ടതും അല്ലാത്തതും ആയ യുറോളജിക്കൽ നടപടിക്രമങ്ങളെക്കുറിച്ച് മാർഗ്ഗനിർദ്ദേശങ്ങളും ശുപാർശകളും നൽകിയിട്ടുണ്ട്. അത്തരം ശുപാർശകൾ സംഗ്രഹിച്ച് യൂറോപ്യൻ ജേണൽ യൂറോളജി ഫോക്കസിൽ സിസ്റ്റമാറ്റിക് അവലോകനം പ്രസിദ്ധീകരിച്ചു.
അവലംബം
വർഗ്ഗം:യൂറോളജി
ലംപിയ
ഫിലിപ്പീൻസിൽ, ഒത്തുചേരലുകളിലും ആഘോഷങ്ങളിലും വിളമ്പുന്ന ഏറ്റവും സാധാരണമായ വിഭവങ്ങളിൽ ഒന്നാണ് ലംപിയ. ഇന്തോനേഷ്യയിൽ ലംമ്പിയ പ്രിയപ്പെട്ട ലഘുഭക്ഷണമായി മാറിയിരിക്കുന്നു. ഇത് രാജ്യത്ത് തെരുവ് കച്ചവട ഭക്ഷണമായി അറിയപ്പെടുന്നു.
നെതർലാൻഡ്‌സിലും ബെൽജിയത്തിലും, പഴയ ഇന്തോനേഷ്യൻ അക്ഷരവിന്യാസമായ ലോമ്പിയ എന്ന് ഉച്ചരിക്കുന്നു. ഇത് ഡച്ചിൽ "സ്പ്രിംഗ് റോൾ" എന്നതിന്റെ പൊതുനാമമായി മാറിയിരിക്കുന്നു. വിയറ്റ്നാമീസ് ലംപിയയാണ് ഒരു വകഭേദം, കനം കുറഞ്ഞ പേസ്ട്രിയിൽ പൊതിഞ്ഞ്, സ്പ്രിംഗ് റോളിന് അടുത്താണെങ്കിലും, അതിൽ പൊതിയുന്നത് അറ്റങ്ങൾ പൂർണ്ണമായും അടയ്ക്കുന്നു. ഇത് സാധാരണ ലംപിയയാണ്.
പദോൽപ്പത്തി
ലൂമ്പിയ അല്ലെങ്കിൽ ചിലപ്പോൾ ലുൻപിയ എന്ന പേര് ഹോക്കിൻ സ്പെല്ലിംഗിൽ നിന്ന് ഉരുത്തിരിഞ്ഞതാണ് /lun˩piã˥˧/ (潤餅), lun (潤) എന്നാൽ "നനഞ്ഞ/നനഞ്ഞ/മൃദു" എന്നാണ്, അതേസമയം പിയ (餅) എന്നാൽ "കേക്ക്/പേസ്ട്രി" എന്നാണ്. അതിനാൽ ലുൻ-പിയ എന്നാൽ "സോഫ്റ്റ് കേക്ക്" എന്നാണ്. ഇതിനെ മന്ദാരിൻ ഭാഷയിൽ rùnbǐng (潤餅) അല്ലെങ്കിൽ báobǐng (薄餅) എന്നും, bópíjuǎn (薄皮卷) എന്നും വിളിക്കുന്നു.
അയൽരാജ്യങ്ങളായ മലേഷ്യയിലും സിംഗപ്പൂരിലും, ലംപിയ അതിന്റെ വേരിയന്റ് നാമത്തിൽ പോപ്പിയ എന്നാണ് അറിയപ്പെടുന്നത്. ചാവോഷാൻ ഭാഷയിൽ നിന്ന് /poʔ˩piã˥˧/ (薄餅) "നേർത്ത വേഫർ" എന്നാണ്.
ഫിലിപ്പീൻസ്
എ ഡി 900 നും 1565 നും ഇടയിൽ ഫ്യൂജിയാനിൽ നിന്നുള്ള ആദ്യകാല ഹോക്കിൻ കുടിയേറ്റക്കാരും വ്യാപാരികളും കൊളോണിയൽ കാലഘട്ടത്തിന് മുമ്പുള്ള കാലഘട്ടത്തിൽ ഫിലിപ്പൈൻസിൽ ലംപിയയെ പരിചയപ്പെടുത്തി. തെക്കുകിഴക്കൻ ചൈനയിൽ നിന്ന് ഉത്ഭവിച്ച ഹോക്കിൻ എന്ന ഭാഷയിൽ നിന്നാണ് ഈ പേര് ഉരുത്തിരിഞ്ഞത്: "ലുൺ" എന്നാൽ നനഞ്ഞ, അല്ലെങ്കിൽ മൃദുവായ, "പിയ" എന്നാൽ കേക്ക് അല്ലെങ്കിൽ പേസ്ട്രി എന്നാണ്. അവർ ഫിലിപ്പൈൻ പാചകരീതികളിലേക്ക് നന്നായി സ്വദേശിവൽക്കരിക്കപ്പെട്ടിട്ടുണ്ട്. ദ്വീപുകളിൽ ഉടനീളം കാണപ്പെടുന്നു. പ്രാദേശിക ചേരുവകളും വിഭവങ്ങളും സ്‌പെയിൻ, ചൈന, യുണൈറ്റഡ് സ്‌റ്റേറ്റ്‌സ് എന്നിവയുടെ പിൽക്കാല പാചകരീതികളിൽ നിന്നും പ്രചോദനം ഉൾക്കൊണ്ട് വിവിധ ഫില്ലിംഗുകൾ അവർ ഉപയോഗിക്കുന്നു.
ഫിലിപ്പിനോ ലംപിയയെ മറ്റ് ഏഷ്യൻ സ്പ്രിംഗ് റോൾ പതിപ്പുകളിൽ നിന്ന് വേർതിരിക്കാനാകും, അവർ മാവ്, വെള്ളം, ഉപ്പ് എന്നിവ ഉപയോഗിച്ച് നിർമ്മിച്ച പേപ്പർ കനം കുറഞ്ഞ റാപ്പർ ഉപയോഗിക്കുന്നു. അവ പരമ്പരാഗതമായി മെലിഞ്ഞതും നീളമുള്ളതുമായിരുന്നു, ചുരുട്ടുകളോ പോലെയുള്ള ആകൃതിയിൽ, ആധുനിക പതിപ്പുകൾ വിവിധ ആകൃതിയിലും വലിപ്പത്തിലും വരാമെങ്കിലും ക്രേപ്പിന്റെ കുറഞ്ഞ കനം ലംപിയയുടെ ആകൃതിയും അവയ്ക്ക് താരതമ്യേന സാന്ദ്രമായ പൊതിയൽ നൽകുന്നു. എന്നിരുന്നാലും അത് അടരുകളുള്ളതും ഘടനയിൽ ഭാരം കുറഞ്ഞതുമായി തുടരുന്നു. അവ പരമ്പരാഗതമായി അഗ്രി ഡൾസ് (മധുരവും പുളിച്ച സോസും), വിനാഗിരി അടിസ്ഥാനമാക്കിയുള്ള സോസുകൾ, ബനാന കെച്ചപ്പ് അല്ലെങ്കിൽ സ്വീറ്റ് ചില്ലി സോസ് എന്നിവയിൽ മുക്കിവയ്ക്കുന്നു. എന്നിരുന്നാലും, ഫ്രഷ് ലംപിയയിൽ, മുട്ടകൾ ചേർക്കുന്നത് കാരണം കൂടുതൽ ക്രേപ്പ് പോലെയുള്ളതും കട്ടിയുള്ളതുമായ റാപ്പറുകൾ ഉണ്ട് (മറ്റ് ഏഷ്യൻ പതിപ്പുകളെ അപേക്ഷിച്ച് ഇപ്പോഴും കനം കുറഞ്ഞതാണെങ്കിലും). അവ യഥാർത്ഥ ചൈനീസ് പതിപ്പുകളോട് അടുപ്പമുള്ളവയാണ്, പരമ്പരാഗതമായി അരിപ്പൊടി കൊണ്ടാണ് നിർമ്മിച്ചിരിക്കുന്നത്. വറുത്തതോ പുതിയതോ ആയ വിവിധതരം ലംപിയകൾ ഫിസ്റ്റസ് അല്ലെങ്കിൽ ക്രിസ്മസ് പോലുള്ള ഫിലിപ്പിനോ ആഘോഷങ്ങളിൽ സർവ്വവ്യാപിയാണ്.
ശ്രീകുമാർ അരൂക്കുറ്റി
ആലപ്പുഴ ജില്ലയിലെ ചേർത്തല അടുത്തുള്ള അരൂക്കുറ്റി സ്വദേശി.
മാധ്യമ പ്രവർത്തകൻ. കൈരളി ടിവിയിൽ E4 Elephant എന്ന വാരാന്ത്യ പരിപാടിയിലൂടെ ഏറെ ജനശ്രദ്ധ ആകർഷിച്ചു, കേരളത്തിലെ ആന പ്രേമികൾക്കിടയിൽ വൻ സ്വീകാര്യതയാണ് ഈ പരിപാടിക്ക് ലഭിച്ചത്
.
സാംസ്കാരികാപഹരണം
ഒരു സംസ്കാരവുമായി ബന്ധപ്പെട്ട സവിശേഷമായ എന്തെങ്കിലും മറ്റൊരു വിഭാഗത്തിൽ പെട്ടയാൾ ഉപയോഗപ്പെടുത്തുന്നതിനെയാണ് സാംസ്കാരികാപഹരണം (കൾച്ചറൽ എപ്രൗപ്റിയെയ്ഷൻ) എന്നു പറയുന്നത്.
വർഗ്ഗം:സാംസ്കാരിക പഠനങ്ങൾ
നെല്ലീ ടെയ്‍ലോ റോസ്
നെല്ലീ ഡേവിസ് ടെയ്‍ലോ റോസ് (ജീവിതകാലം : നവംബർ 29, 1876 – ഡിസംബർ 19, 1977) ഒരു അമേരിക്കൻ രാഷ്ട്രീയപ്രവർത്തകയായിരുന്നു. 1925 മുതൽ 1927 വരെയുള്ള കാലഘട്ടത്തിൽ വയോമിങ്ങിലെ പതിനാലാമത്തെ ഗവർണ്ണറായി സേവനമനുഷ്ടിച്ചിരുന്നു. അതുപോലെതന്നെ 1933 മുതൽ 1953 വരെയുള്ള കാലം അമേരിക്കൻ ഐക്യനാടുകളുടെ കമ്മട്ടത്തിൻറെ ഡയറക്ടറുമായിരുന്നു. ഒരു യു.എസ് സംസ്ഥാന ഗവർണറായി സത്യപ്രതിജ്ഞ ആദ്യത്തെ സ്ത്രീ ആയിരുന്നു നെല്ലീ ഡേവിസ്. വയോമിങ്ങിൻറെ ഗവർണ്ണറായിരുന്ന ഏകവനിതയും അവരാണ്.
അവലംബം
വർഗ്ഗം:1977-ൽ മരിച്ചവർ വർഗ്ഗം:1876-ൽ ജനിച്ചവർ
കണക്കുചോദ്യം
കണക്കു സംബന്ധിച്ച ഒരു പ്രാചീന ഭാഷാകൃതിയാണു് കണക്കുചോദ്യം. ഇതിൽ രസകരങ്ങളായ നിരവധി ചോദ്യങ്ങൾ അടങ്ങിയിരിക്കുന്നു. ഏഴാം ശതകത്തിലോ എട്ടാം ശതകത്തിലോ രചിച്ചതുപോലെ തോന്നുന്നുവെന്ന് ഉള്ളൂർ കേരള സാഹിത്യ ചരിത്രത്തിൽ രേഖപ്പെടുത്തിയിട്ടുണ്ട്. ഈ ഗ്രന്ഥം സമഗ്രമായി ലഭ്യമായിട്ടില്ല.
ചില മാതൃകകൾ
''പത്തുമാറുവയസ്സതുള്ളൊരു മങ്കതന്നുടൽ പുൽകുവാൻ പത്തുമൊൻപതുമെട്ടുമഞ്ചു പണം കൊടുക്കണമെങ്കിലോ പത്തുമഞ്ചുമൊരഞ്ചുമേവമതുള്ള മങ്കയെ വേണ്ടികിൽ പത്തിയോടു കണക്കിനെത്തിര കാണമുണ്ടു കണക്കരേ? ''
അവലംബം
വർഗ്ഗം:ഗണിതശാസ്ത്രഗ്രന്ഥങ്ങൾ
ലെൻസ് (ഭൂഗർഭശാസ്ത്രം)
ജിയോളജിയിൽ, ലെൻസ് അല്ലെങ്കിൽ ലെന്റിൽ നടുക്ക് കട്ടിയുള്ളതും അരികുകളിൽ നേർത്തതുമായ അയിരിന്റെയോ പാറയുടെയോ ഒരു രൂപമാണ്. ക്രോസ്-സെക്ഷനിൽ അതിന് ഒരു കൺവെക്സ് ലെൻസിനോട് സാമ്യമുണ്ട്.
എല്ലാ ദിശകളിലേക്കും നേർത്തതായി മാറുക എന്നത് "ലെൻസിംഗ്" അല്ലെങ്കിൽ "ലെൻസ് ഔട്ട്" എന്ന് അറിയപ്പെടുന്നു. ലെൻസ് പോലുള്ള ഘടനകളെ വിവരിക്കാൻ "ലെന്റിക്കുലാർ", "ലെന്റിഫോം" എന്നീ നാമവിശേഷണങ്ങൾ ഉപയോഗിക്കുന്നു. ലെൻസിന്റെ പര്യായമാണ് ലെന്റിക്കിൾ, അതേസമയം അത് ലെൻസ് ആകൃതിയിലുള്ള പാറയുടെ ഒരു ഭാഗത്തെയും സൂചിപ്പിക്കാം. ചെറിയ ലെന്റിലിനെ വിശേഷിപ്പിക്കാൻ "ലെന്റിക്കുൾ" എന്ന പദം ഉപയോഗിക്കുന്നു.
റോക്ക് ഇന്റർബെഡ്ഡഡ് മദ്രോക്ക്, ക്രോസ്-ലാമിനേറ്റഡ് റിപ്പിൾഡ് സാൻഡ്സ്റ്റോൺ എന്നിവയുടെ ഒരു പ്രത്യേക രൂപമാണ് ലെന്റികുലാർ ബെഡിംഗ്.
അവലംബങ്ങൾ
വർഗ്ഗം:ശിലാശാസ്ത്രം
പി. എസ്. നാരായണസ്വാമി
കർണാടകസംഗീതരംഗത്തെ ഒരു വായ്‌പ്പാട്ടുകാരനും അധ്യാപകനുമാണ് പുലിയൂർ സുബ്രമണിയം നാരായണസ്വാമി (P. S. Narayanaswamy - Puliyur Subramaniam Narayanaswamy). (ജനനം ഫെബ്രുവരി 24, 1934 കൊനേരിരാജപുരം, തഞ്ചാവൂർ, മദ്രാസ് പ്രസിഡൻസി. തിരുപ്പാംബരം സോമസുന്ദരം പിള്ള, ടി. എം. ത്യാഗരാജൻ, ശെമ്മംഗുഡി ശ്രീനിവാസ അയ്യർ എന്നിവരിൽ നിന്നും സംഗീതം അഭ്യസിച്ച അദ്ദേഹത്തിന് പന്ത്രണ്ടാം വയസ്സിൽ ബാലഗാനകലാരത്നം പുരസ്കാരം ലഭിച്ചു. ആകാശവാണിയിൽ ജോലി ചെയ്തിട്ടുണ്ട്. 2000 - ൽ മ്യൂസിക് അകാദമി സംഗീത കലാ ആചാര്യ പുരസ്കാരം നൽകിയിട്ടുണ്ട്. 2003 -ൽ പദ്മഭൂഷൻ പുരസ്കാരവും ലഭിച്ചു.
എഴുത്തുകളരി
ഇരുപതാം നൂറ്റാണ്ടിന്റെ ആദ്യ പകുതി വരെ ഇത്തരം കളരികൾ നിലനിന്നിരുന്നു. ഇത്തരം വിദ്യാലയങ്ങളിലെ അദ്ധ്യാപകനെ ആശാൻ ( എഴുത്താശാൻ) അല്ലെങ്കിൽ  നാട്ടെഴുത്താശ്ശാൻ  എന്നും   അദ്ധ്യാപികയെ   ആശാട്ടി   എന്നും വിളിച്ചിരുന്നു.
ആശാന്മാർ (അദ്ധ്യാപകർ) പഠിപ്പിച്ചിരുന്നതുകൊണ്ട് ആശാൻ പള്ളിക്കൂടം എന്നും ഈ വിദ്യാലയങ്ങളെ വിവക്ഷിച്ചിരുന്നു. കണിയാൻ സമുദായത്തിലുള്ളവരായിരുന്നു പൊതുവെ കേരളത്തിലെ പല ഭാഗങ്ങളിലും ആശാന്മാരായിരുന്നത്. മണൽ നിലത്തുവിരിച്ച് അതിൽ വിരൽ കൊണ്ട് എഴുതിയായിരുന്നു അദ്ധ്യയനം നടത്തിയിരുന്നത്. വിദ്യാഭ്യാസ പുരോഗതിക്ക് അനുസൃതമായി താളിയോലകൾ ഉപയോഗിച്ചും എഴുത്തും വായനയും അഭ്യസിപ്പിച്ചിരുന്നു.
എഴുത്തുകൂടാതെ കണക്ക്, ജ്യോതിഷം മുതലായവയും ഇത്തരം കളരികളിലൂടെ അഭ്യസിപ്പിക്കാറുണ്ടായിരുന്നു.
എന്നാൽ കഴി‍‍ഞ്ഞ രണ്ട് ശതകങളായി നായർ, തീയർ തുടങ്ങിയ സമുദായങ്ങളിലുള്ളവരും എഴുത്ത് കളരികൾ നടത്തിയിരുന്നു.
അവലംബം
വർഗ്ഗം:വിദ്യാഭ്യാസം
എഢീ വാൻ ഹാലൻ
ഒരു ഡച്ച്-അമേരിക്കൻ സംഗീതജ്ഞനും ഗാനരചയിതാവും സംവിധായകനുമാണ് എഢീ വാൻ ഹാലൻ (ജനനം ജനുവരി 26, 1955). അമേരിക്കൻ ഹാർഡ് റോക്ക് സംഗീത സംഘം വാൻ ഹാലൻ -ന്റെ സഹസ്ഥാപകനായ എഡീ ഇവരുടെ പ്രധാന ഗിറ്റാറിസ്റ്റായിരുന്നു.ചില സമയങ്ങളിൽ അവരുടെ കീബോർഡിസ്റ്റായും ഇദ്ദേഹം മാറിയിട്ടുണ്ട്.ലോകത്തിലെ ഏറ്റവും മഹാനായ ഗിറ്റാറിസ്റ്റുകാരിൽ ഒരാളായി കണക്കാക്കപെടുന്ന എഢീ വാൻ ഹാലനെ 2011-ൽ റോളിംങ്ങ് സ്റ്റോൺ മാഗസിൻ അവരുടെ എക്കാലത്തെയും മഹാന്മാരായ 100 ഗിറ്റാറിസ്റ്റുകളിൽ എട്ടാമനായി തിരഞ്ഞെടുത്തിട്ടുണ്ട്. 2012-ൽ എഢീ വാൻ ഹാലനെ ഗിറ്റാർ വേൾഡ് മാഗസിൻ എക്കാലത്തെയും മഹാന്മാരായ 100 ഗിറ്റാറിസ്റ്റുകളിൽ ഒന്നാമനായി തിരഞ്ഞെടുത്തിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:1955-ൽ ജനിച്ചവർ വർഗ്ഗം:2020-ൽ മരിച്ചവർ
വെൽഗെലെഗെൻ, പരമാരിബൊ ജില്ല
സുരിനാമിലെ പരമാരിബൊ ജില്ലയിൽ സ്ഥിതി ചെയ്യുന്ന ഒരു റിസോർട്ടാണ് വെൽഗെലെഗെൻ. 2012-ലെ സെൻസസിലെ ഇവിടത്തെ ജനസംഖ്യ 19,304 ആയിരുന്നു.
അവലംബം
വർഗ്ഗം:സുരിനാമിലെ റിസോർട്ടുകൾ വർഗ്ഗം:പരമാരിബൊ ജില്ലയിലെ ജനവാസകേന്ദ്രങ്ങൾ
മഹോബ
ഉത്തർപ്രദേശിലെ മഹോബ ജില്ലയിലെ ബുന്ദേൽഖണ്ഡ് മേഖലയിൽഒരു നഗരമാണ് മഹോബ ,ഈ പ്രദേശം പ്രതിഹാര രീതിയിൽ നിർമ്മിച്ച ഒൻപതാം നൂറ്റാണ്ടിലെ ഗ്രാനൈറ്റ് സൂര്യക്ഷേത്രത്തിന് പേരുകേട്ടതാണ്. ഗോഖർ കുന്നിലെ 24 പാറക്കെട്ടുകളുള്ള ജൈന തീർത്ഥങ്കര ചിത്രത്തിനും ഇത് പ്രസിദ്ധമാണ്. ഖജുരാഹോ, ലാവ്കുഷ്നഗർ, കുൽപഹാർ, ചർക്കരി, കാളിഞ്ചാർ, ഓർച്ച, hanാൻസി തുടങ്ങിയ ചരിത്രപ്രധാനമായ സ്ഥലങ്ങളുമായാണ് മഹോബ അറിയപ്പെടുന്നത്. നഗരം റെയിൽവേയും സംസ്ഥാന പാതയുമായി ബന്ധപ്പെട്ടിരിക്കുന്നു
ഭൂമിശാസ്ത്രം
25.28°N, 79.87°W .എന്നീ ഭൗമ അളവുകളിൽ മഹോബ സ്ഥിതിചെയ്യുന്നു ഇതിന് കടലിൽ നിന്നും ശരാശരി ഉയരം 214 ആണ് മീറ്റർ (702 അടി).
ജനസംഖ്യാശാസ്ത്രം
മഹോബയിലെ മൊത്തം ജനസംഖ്യയുടെ പട്ടികജാതി (പട്ടികജാതി), പട്ടികവർഗം (എസ്ടി) എന്നിവ 14.93% ഉം 0.42% ഉം ആണ്. സെൻസസിന്റെ അടിസ്ഥാനത്തിൽ മൊത്തം ജനസംഖ്യയുടെ 75.21% ഹിന്ദുക്കളാണ്, 23.64% മുസ്ലീങ്ങളാണ്, ബാക്കിയുള്ളവർ മറ്റ് വിശ്വാസികളാണ്.
ചരിത്രം
ചന്ദേല രാജ്യത്തിന്റെ തലസ്ഥാനമായ ഇവിടെ വെച്ചാണ് പൃഥ്വീരാജ്ചൗഹാൻ പരമാഡി എന്ന ചന്ദേല രാജാവിനെ തോൽപ്പിച്ചത്.
പുറംകണ്ണികൾ
വർഗ്ഗം:Coordinates on Wikidata വർഗ്ഗം:ഉത്തർപ്രദേശിലെ ജില്ലകൾ വർഗ്ഗം:ചരിത്രസ്മാരകങ്ങൾ
എബുബ് ന്വാഗ്ബോ
സ്വകാര്യ ജീവിതം
കിഴക്കൻ നൈജീരിയയിലെ അനംബ്ര സംസ്ഥാനത്തിലെ അഗ്വാട്ട ലോക്കൽ ഗവൺമെന്റ് ഏരിയയിലെ ഉമുച്ചു എന്ന പട്ടണത്തിൽ നിന്നുള്ളയാളാണ് ന്വാഗ്ബോ എന്നാൽ ഡെൽറ്റ സ്റ്റേറ്റിലെ വാരിയിലാണ് വളർന്നത്. അവരുടെ മാതാപിതാക്കളുടെ ആറ് മക്കളിൽ ആദ്യത്തേതാണ് അവർ. ഞാൻഡി അസികിവെ സർവകലാശാലയിൽ നിന്ന് അവർ മാസ് കമ്മ്യൂണിക്കേഷൻ പഠിച്ചു.
ഫിലിമോഗ്രഫി
2003-ൽ 20-ാം വയസ്സിൽ അവർ അഭിനയം തുടങ്ങി.
പുറംകണ്ണികൾ
വർഗ്ഗം:നൈജീരിയൻ ചലച്ചിത്രനടികൾ വർഗ്ഗം:1983-ൽ ജനിച്ചവർ
എഴുത്താശാൻ
എഴുത്തുകളരിയുടെ ഗുരുക്കന്മാരെ ആണ് എഴുത്താശാന്മാർ എന്ന് അറിയപ്പെടുന്നത്. ഗുരുകുല സമ്പ്രദായത്തിലൂടെ ആയിരുന്നു കേരളത്തിലെ ആദ്യകാല എഴുത്തു കളരികൾ പ്രവർത്തിച്ചിരുന്നത്. പുരാതനകാലം മുതൽ കേരളത്തിലെ  അബ്രാഹ്മണരായ സർവ്വ ജനങ്ങൾക്കും, ഈ പ്രദേശത്തെ ഗണക സമുദായക്കാർ അവരുടെ കളരികളിലൂടെ വിദ്യ പകർന്നു നൽകിയിരുന്നതിനാൽ, എഴുത്താശ്ശാൻ എന്ന് അറിയപ്പെട്ടിരുന്നു. സംസ്കൃതം, ഗണിതം, ജ്യോതിഷം, ആയുർവേദം എന്നിവയിലുള്ള ഇവരുടെ പാണ്ഡ്യത്യം മൂലം അവർക്ക് ഗുരുക്കന്മാരുടെ സഥാനമാണു കൽപ്പിച്ച് നൽകിയിരുന്നത്. ഇവരിൽ നിലെത്തെഴുത്ത് വിദ്യ അഭ്യസ്സിപ്പിച്ചിരുന്ന സത്രീകളെ പൊതുവെ ആശാട്ടി എന്ന് അഭിസംബോധന ചെയ്തിരുന്നു.
എന്നാൽ പതിനെട്ടാം നൂറ്റാണ്ടോടു കൂടി വിദ്യാഭ്യാസം നേടിയ മറ്റ് സമുദായങളിലുള്ള ചിലരും എഴുത്താശാന്മാരായി പ്രവർത്തിച്ചിരുന്നതായിക്കാണാം.
അവലംബം
വർഗ്ഗം:വിദ്യാഭ്യാസം
അന്ന ഇംഗർമാൻ
അന്ന സെമിയോനോർന ഇംഗർമാൻ ( ആദ്യനാമം: അമിതിൻ; മെയ് 27, 1868 - മെയ് 19, 1931) റഷ്യയിൽ ജനിച്ച ജൂത-അമേരിക്കൻ വൈദ്യയും സോഷ്യലിസ്റ്റുമായിരുന്നു. ഇംഗ്ലീഷ്:Anna Semyonorna Ingerman.
ജീവിതരേഖ
1868 മെയ് 27 ന് റഷ്യയിലെ ഗോമെൽ നഗരത്തിനടുത്തുള്ള വിയെത്കയിലാണ് ഇംഗർമാൻ ജനിച്ചത്. അക്കാലത്ത് റഷ്യയിലെ സെക്കണ്ടറി സ്കൂൾ വിദ്യാഭ്യാസത്തിന്റെ ഏറ്റവും അഭിമാനകരമായ രൂപമായ ജിംനേഷ്യത്തിൽ അന്ന പങ്കെടുത്തു. 1880-കളുടെ അവസാനത്തിൽ, അവൾ സ്വിറ്റ്സർലൻഡിലെ ബേണിലേക്ക് മാറി വൈദ്യശാസ്ത്രം പഠിച്ചു. അവിടെയിരിക്കെ, ആദ്യത്തെ റഷ്യൻ മാർക്സിസ്റ്റ് സംഘടനയായ ജോർജി പ്ലെഖനോവിന്റെ ഗ്രൂപ്പ് ഫോർ ദ എമാൻസിപ്പേഷൻ ഓഫ് ലേബറിൽ (GEL) ചേർന്നു. അവൾ 1893 ൽ ബേൺ സർവകലാശാലയിൽ നിന്ന് ബിരുദം നേടി.
ഔദ്യോഗിക ജീവിതം
1891-ൽ കുടിയേറിയ ഭർത്താവ് സെർജിയസിന് തൊട്ടുപിന്നാലെ ഇംഗർമാൻ അമേരിക്കയിലേക്ക് കുടിയേറി, അവർ ന്യൂയോർക്ക് സിറ്റിയിൽ സ്ഥിരതാമസമാക്കി. അവർ സോഷ്യലിസ്റ്റ് ലേബർ പാർട്ടി, 1890-കളുടെ അവസാനത്തിൽ സോഷ്യൽ ഡെമോക്രാറ്റിക് പാർട്ടി ഓഫ് അമേരിക്ക, തുടക്കം മുതലേ ഉള്ള സോഷ്യലിസ്റ്റ് പാർട്ടി, ന്യൂയോർക്കിലെ റഷ്യൻ സോഷ്യൽ-ഡെമോക്രസി സംഘടനകൾ എന്നിവയിൽ അംഗമായിരുന്നു. സോഷ്യലിസ്റ്റ് പ്രസ്ഥാനവുമായി ബന്ധപ്പെട്ട നിരവധി റഷ്യൻ, ജർമ്മൻ, ജൂത, അമേരിക്കൻ സ്റ്റഡി സർക്കിളുകൾ, വനിതാ ക്ലബ്ബുകൾ, തൊഴിലാളികളുടെ സൊസൈറ്റികൾ എന്നിവയുടെ ലക്ചററും അധ്യാപികയുമായിരുന്നു. 1893-ൽ, അഡെല്ല കീൻ സാമെറ്റ്കിനും മറ്റ് നിരവധി സ്ത്രീകളും ചേർന്ന് അവർ അർബെറ്റെറിൻ ഫാരെൻ (തൊഴിലാളി വനിതകളുടെ സർക്കിൾ) സ്ഥാപിച്ചു, 1895-ൽ അവർ നാലായിരം ജൂത സ്ത്രീകളെ നയിച്ചു, 1895 മെയ് ദിന പരേഡിൽ അതിന്റെ ബാനറിന് കീഴിൽ മാർച്ച് ചെയ്തു. അവളും സെർജിയസും ചേർന്ന് റഷ്യൻ സോഷ്യൽ ഡെമോക്രാറ്റിക് സൊസൈറ്റി സ്ഥാപിച്ചു, അത് GEL-നും റഷ്യൻ സോഷ്യൽ ഡെമോക്രാറ്റിക് വർക്കേഴ്‌സ് പാർട്ടിക്കും വേണ്ടി ഫണ്ട് സ്വരൂപിച്ചു. അവരും സെർജിയസും പിന്നീടുള്ള പാർട്ടിയുടെ മെൻഷെവിക് വിഭാഗത്തിന്റെ അംബാസഡർമാരായിരുന്നു.
അനുരാധ
തെന്നിന്ത്യൻ ചലച്ചിത്രരംഗത്ത് ഒരു പ്രശസ്ത നടിയാണ് അനുരാധ എന്ന ചലച്ചിത്രലോകത്ത് അറിയപ്പെടുന്ന സുലോചന. 1980 കളിലും 1990 കളിലുമാണ് അവർ പ്രധാനമായും സജീവമായിരുന്നത്. മാദകറോളുകളിലും നൃത്തരംഗത്തും നിരഞ്ഞുനിന്നിരുന്ന അവർ ധാരാളം മലയാളം, തമിഴ്, കന്നട, തെളുങ്ക് ഹിന്ദി. ഒറിയ, സിനിമകളിൽ അഭിനയിച്ചിട്ടുണ്ട്, സുലോചന എന്നായിരുന്നു ആദ്യ പേരു. കെ ജി ജോർജ്ജ് ആണ് സിനിമയിൽ അനുരാധ എന്ന പേരിൽ അവതരിപ്പിച്ചത്. വിവിധ ഭാഷകളിലായി 700ലധികം സിനിമകളിൽ അഭിനയിച്ചിട്ടുണ്ട്.
അഭിനയരംഗം
13-ാം വയസ്സിൽ സംവിധായകൻ കെ. ജി. ജോർജാണ് സുലോചനയെ ചലച്ചിത്രമേഖലയിലേക്ക് പരിചയപ്പെടുത്തിയത്. ആ പ്രായത്തിൽപ്പോലും വളരെ ഉയരമുണ്ടായിരുന്ന അവൾക്ക് അദ്ദേഹം അനുരാധ എന്ന പേര് നൽകി. അക്കാലത്ത് ഏറ്റവും ഉയരമുള്ള ഒരു നടിയായിരുന്നു അവർ. നായികയായി അരങ്ങേറ്റംകുറിച്ച അവർ പിന്നീട് ഐറ്റം നമ്പറുകളിലേക്ക് മാറി. അവരുടെ സഹനടന്മാരോ നായകന്മാരോ അവളേക്കാൾ ഉയരം കുറഞ്ഞവരായിരുന്നിട്ടുപോലും 700 ഓളം ചിത്രങ്ങളിൽ അഭിനയിക്കുകയുെന്ന വലിയ നേട്ടം കൈവരിക്കാൻ അനുരാധയ്ക്ക് കഴിഞ്ഞു. ആയോധനകലയിൽ പരിശീലനം നേടിയ അവർ ആക്ഷൻ റോളുകൾ ഡ്യൂപ്പ്മ കൂടാതെ തികച്ചും സ്വാഭാവികമായി ചെയ്തിരുന്നു. വിദഗ്ദ്ധയായ മോട്ടോർ സൈക്കിൾ റൈഡറായിരുന്നു അവർ. ജാവ, എൻ‌ഫീൽഡ് ബുള്ളറ്റ്, മറ്റ് മോട്ടോർ സൈക്കിളുകൾ എന്നിവ ഓടിച്ചിരുന്നു.
സ്വകാര്യജീവിതം
ഒരു കൊറിയോഗ്രാഫറായ കൃഷ്ണകുമാറിന്റേയും സിനിമാ നടിമാരുടെ ഹെയർഡ്രെസ്സറായ സരോജയുടേയും പുത്രിയായി അനുരാധ ജനിച്ചു. പിതാവ് മറാത്തിയും മാതാവ് ആന്ധ്രാ സ്വദേശിയുമാണ്. നൃത്തസംവിധായകനായിരുന്ന സതീഷ് കുമാറുമായി വിവാഹിതയായ അനുരാധയ്ക്ക് അഭയശ്രീ, കാളിചരൻ എന്നിങ്ങനെ രണ്ട് കുട്ടികളുണ്ട്. അഭിനയശ്രീ ഒരു നടിയാണ്. അനുരാധയുടെ ഭർത്താവ് 1996 നവംബർ 7 ന് ഒരു വലിയ മോട്ടോർ സൈക്കിൾ അപകടത്തിൽപ്പെടുകയും തലച്ചോറിന് ക്ഷതം സംഭവിക്കുകയും ചെയ്തു. 2007 ൽ ഹൃദയാഘാതത്തെത്തുടർന്ന് അദ്ദേഹം അന്തരിച്ചു. മാതാവ് സരോജ 1997 ഫെബ്രുവരി 8 നാണ് അന്തരിച്ചത്.
അവലംബം
വർഗ്ഗം:ചലച്ചിത്ര അഭിനേതാക്കൾ
തുമ്പൂർമുഴി മാലിന്യസംസ്കരണ മാതൃക
പ്രവർത്തനരീതി
വായുനിർഗമനത്തിന്റെയും ചാണകത്തിലെ സൂക്ഷമജീവികളുടേയും സഹായത്തോടെ മൃഗങ്ങളുടെ മൃതശരീരം വരെ ദ്രവിപ്പിച്ച് വളമാക്കാനുതകുന്ന കമ്പോസ്റ്റിങ്ങ് രീതിയാണ് തുമ്പൂർമുഴി. ഹരിത വാതകങ്ങൾ ഏറ്റവും കുറവ് ബഹിർഗമിപ്പിക്കുന്നു. ഉയരുന്ന താപനില രോഗകാരികളായ സൂക്ഷ്മ ജീവികളെയും പരാദങ്ങളേയും നശിപ്പിക്കുന്നു. പരിസ്ഥിതി സൗഹൃദം. ലഘുചിത്രം|ശരീരാവശിഷ്ടങ്ങൾ ചീയാതെ കമ്പോസ്റ്റാക്കുന്നു തുമ്പൂർമുഴി മാത്രുകയിൽ
തുമ്പൂർമുഴി മോഡൽ നിർമ്മാണവും സ്ഥാപനവും
thumb|ഫെറോസിമെന്റ് തുമ്പൂർമുഴി ബിൻ അനുയോജ്യമായ സ്ഥലം തിരഞ്ഞെടുക്കൽ; വായു കടക്കാവുന്ന ചുറ്റും മതിലോടെ 4x4x4 അടി വ്യാപ്തമുള്ള ഉയർന്ന ടാങ്ക് നിർമ്മിക്കുക; ടാങ്കിന്റെ അടി ഭാഗം സിമന്റോ ,ഫെറോസിമന്റൊ ഉപയോഗിച്ച് ചെയ്യാം. എലികളെ പോലുള്ള ക്ഷുദ്രജീവികളെ തടയാൻ പുറം അരികുകൾ നെറ്റ് വെച്ച് മറയ്ക്കാം.; വിവിധ അടുക്കുകളായി ജൈവവസ്തുക്കൾ ഇതിൽ നിക്ഷേപിക്കുക.;40 മുതൽ 90 ദിവസത്തിനകം വളമായി മാറുന്നു.; 70 ഡിഗ്രി സെത്ഷ്യസ് ഉള്ളിലെ താപനില.
യൂ എൻ ഡീ പീ കാലാവസ്താ നിയന്ത്രണ ഗ്രൂപ്പ് അവരുടെ 4 ഗ്രാമീണ മാലിന്യസംസ്കരണ മാതൃകയിൽ തുമ്പൂർമുഴി കമ്പോസ്റ്റ് രീതിയേ ഉൾക്കൊള്ളിച്ചിട്ടൂണ്ട്
അവലംബം
https://issuu.com/francier/docs/aerobic_final_eng_vety
വർഗ്ഗം:മാലിന്യസംസ്കരണം
കണക്കതികാരം
ലീലാവതിയും കണക്കതികാരവും നോക്കിയാണു് കണക്കുസാരം രചിച്ചതെന്നു ഉള്ളൂർ കേരള സാഹിത്യ ചരിത്രത്തിൽ രേഖപ്പെടുത്തിയിട്ടുണ്ട്.
കണക്കതികാരത്തിന്റെ സംശോധിത പാഠം
സ്വിറ്റ്സർലൻഡ്ലെ ഇ.ടി.എച്ച്. സൂറിച്ച് സർവകലാശാലയിലെ ഹിസ്റ്ററി ആൻഡ് ഫിലോസഫി ഓഫ് മാത്തമറ്റിക്കൽ സയൻസ് ചെയർ മലയാള ഗണിത ഗ്രന്ഥമായ കണക്കതികാരത്തിന്റെ സംശോധിത പാഠം പ്രസിദ്ധീകരിക്കുന്നതിന് തീരുമാനിച്ചു. ഇ ടി എച്ച് സൂറിച്ച് സർവകലാശാലയിലെ അധ്യാപകനായ പ്രൊഫ. ഡോ.റോയ് വാഗ്നറുടെ നേതൃത്വത്തിലീണിത്.
കേരളത്തിലെ മാനുസ്ക്രിപ്റ്റ് ലൈബ്രറികളിൽ സൂക്ഷിച്ചിരുന്ന മലയാളവും ചെറിയതോതിൽ ദ്രാവിഡ ഭാഷയും കൂടിക്കലർന്ന പാട്ട് രൂപത്തിലുള്ള കണക്കതികാരത്തിന്റെ പകർപ്പുകൾ ശേഖരിച്ചു അത് യഥാവിധി എഡിറ്റിംഗ് നടത്തി ഇംഗ്ലീഷ് ഭാഷയിൽ പുനഃപ്രസിദ്ധീകരിക്കരിക്കാൻ  അതേ ചെയർ ലെ ഗവേഷകനായ അരുൺ അശോകനും കാലിക്കറ്റ്‌ സർവകലാശാലയിലെ സംസ്കൃത വിഭാഗത്തിലെ ഗവേഷണ വിദ്യാർത്ഥിനിയായ പി. എം. വൃന്ദയും ആണ്  പ്രൊഫ.വാഗ്നർക്കൊപ്പം പ്രവർത്തിക്കുന്നത്.
അവലംബം
വർഗ്ഗം:ഗണിതശാസ്ത്രഗ്രന്ഥങ്ങൾ
ജൂവസ് വിത് ഓറഞ്ച്
അലക്‌സാണ്ടർ ഗിയേറിംസ്‌കി 1881-ൽ പൂർത്തിയാക്കിയ ഒരു എണ്ണച്ചായ ചിത്രമാണ് ജൂവസ് വിത് ഓറഞ്ച് (പോളീഷ്: Żydówka z pomarańczami, Pomarańczarka, Przekupka z pomarańczami) ഈ ചിത്രം ജർമ്മനിയിലെ വാർസോയിലെ നാഷണൽ മ്യൂസിയം വാങ്ങി. രണ്ടാം ലോകമഹായുദ്ധസമയത്ത് ജർമ്മനി അധിനിവേശ പോളണ്ടിൽ നാസികൾ കൊള്ളയടിച്ച ഈ ചിത്രം 2011-ൽ മാത്രമാണ് വീണ്ടെടുക്കപ്പെട്ടത്.
ചരിത്രം
ഈ ചിത്രം തുടക്കത്തിൽ വാർസോയിലെ ഡോം സ്‌റ്റുകിയുടേതായിരുന്നു. 1928 ഫെബ്രുവരി 23-ന് നാഷണൽ മ്യൂസിയം വാങ്ങിയ ഈ ചിത്രം രണ്ടാം ലോകമഹായുദ്ധസമയത്ത് പോളണ്ടിനെ കൊള്ളയടിക്കുന്ന സമയത്ത്, ജർമ്മൻ സൈന്യം മോഷ്ടിച്ചു. 1945 മുതൽ പോളണ്ട് ചിത്രം കണ്ടെത്തുന്നതിനായി ശ്രമിച്ചു. 2010 നവംബർ 26-ന് ജർമ്മനിയിലെ ബക്‌സ്റ്റെഹുഡിലെ ഒരു പുരാതന വിപണിയിൽ ഈ ചിത്രം പ്രത്യക്ഷപ്പെട്ടു. പോളിഷ് സാംസ്കാരിക ദേശീയ പൈതൃക മന്ത്രാലയം പെയിന്റിംഗ് പോളണ്ടിലേക്ക് തിരികെ കൊണ്ടുവരുന്നതിനുള്ള ചർച്ചകൾ ആരംഭിച്ചു. ചർച്ചകൾ വിജയകരമായിരുന്നു. 2011 ജൂലൈ 15 ന്, പോളിഷ് PZU ഫൗണ്ടേഷൻ ജർമ്മൻ ഉടമയ്ക്ക് നഷ്ടപരിഹാരം നൽകിയ ശേഷം, ജൂവസ് വിത് ഓറഞ്ച് നാഷണൽ മ്യൂസിയത്തിലേക്ക് തിരിച്ചെടുത്തെങ്കിലും അടച്ച തുക വെളിപ്പെടുത്തിയിരുന്നില്ല.
അവലംബം
വർഗ്ഗം:1881-ലെ പെയിന്റിംഗുകൾ വർഗ്ഗം:പോളിഷ് ചിത്രങ്ങൾ
കണ്ണിന്റെ പോസ്റ്റീരിയർ ചേമ്പർ
ഐറിസിന്റെ പെരിഫറൽ ഭാഗത്തിന് പിന്നിലും, ലെൻസിന്റെ സസ്പെൻസറി ലിഗമെന്റിനും, സീലിയറി പ്രോസസുകൾക്കും മുന്നിലും ആയി സ്ഥിതിചെയ്യുന്ന ഇടുങ്ങിയ ഇടമാണ് പോസ്റ്റീരിയർ ചേമ്പർ എന്ന് അറിയപ്പെടുന്നത്. പിൻ‌ സെഗ്‌മെന്റിലെ വിട്രിയസ് അറയുമായി ഇതിനെ തെറ്റിദ്ധരിക്കരുത്, പോസ്റ്റീരിയർ ചേമ്പർ യഥാർഥത്തിൽ കണ്ണിന്റെ മുൻ‌ സെഗ്‌മെന്റിന്റെ ഭാഗമാണ്.